Sh Dirir Oo Ku Baaqay In Awoodda Loo Isticmaalayo Argagaxisada Loo Adeegsado Sixiroolayaasha | #1Araweelo News Network\n“Ummadaha marka la qabsanayo dalalkooda iyo duunyadooda Caqliga ayaa lagaga soo duulaa ” Sheekh Maxamed Sh Cumar Dirir\nHargeysa(ANN)-Sheekh Maxamed Sh Cumar Dirir aansaoo ka mid ah Culimada ugu caansan geyiga Somaliland, ayaa uga digay bulshada sixiroolayaasha, wuxuna soona jeediyey in awoodda lagu isticmaalayo qolyaha loogu yeedho argagaxisada loo adeegsado sixiroolayaasha, kuwaas oo uu ku tilmaamay inay yihiin argagxiso dhab ah.\nSh Maxamed Dirir, wuxuu sidaa ka sheegay mar uu Khudbadii Jimcaha maanta ka jeedinayay Masjidka uu Salaada Jimcaha ka jeediyo Khudbada, wuxuuna sheegay in hore looga soo hadlay Ilaalinta Nafta & Sharafta, maantana Ilaalinta Caqliga lagaga hadlayo Khudbada oo lagu sharaxayo caqliga qofka iyo caqliga ummada Islaamka.\n“Ta koowad, darajada Caqliga ku leeyahay Islaamka dhexdiisa, miisaanka Islaamku u yeelay iyo siduu u qiimeeyey. Arrinka labaad, waxyaabaha Caqliga khatarta geliya ee Islaamku inna faray inaynu ka ilaalino. Arrinka saddexaad, waxyaalaha lagu ilaaliyo Caqliga Muslimka xalkeeda.\nDiinta Islaamku derejo weyn ayey siisay Caqliga, waa miqyaaska loo eego qofka marka xil la saarayo, shuruuda qofka lagula xisaabtamayo marka xil la saarayo waa inuu Caqli iyo Garaad leeyahay, oo miyir qabo, wax garanayo. Siduu doono qofku jidhka ha ugu xoog badnaado, haduu Caqli la’yahay, xil looma dhiibo, mana tashado waa loo taliyaa, sidaa ayuu Caqligu ku noqday nicmooyinka Ilaahay SW bixiyo kuwa ugu sarreeya. Ilaahay SW isagoo inoogu manno sheeganaya, waxuu yidhi, “Waxaad dhalateen idinkoo waxba maqlay, waxba arkayn, oo garanayn, intaba Ilaahay SW ayaa idiin dhamaystiray, Ilaahay SW inaad u mahadnaqdaan ayaad mudan tihiin.\nSheekh Maxamed ayaa sheegay in Islaamku Caqliga ku daray shanta waxyaalood ee Diimaha oo dhan u yimaadeen inay dadka u ilaaliyaan, wuxuuna isagoo arrintaa ka hadlaya yidhi,\n“Arrinka labaad ee Islaamku waxuu ku qiimeeyey Caqliga, Ilaahay SW aad ayuu uga digay, Rasuulkuna CS aad ayuu ugu sharxay axaadiista. Arrimaha Ilaahay SW diiday waxa ugu horeeya khamriga, waxaanu idhi ka durka, si aad u liibaantaan. Hadii dadku bilaa caqli isu baxaan liibaan aduun iyo mid aakhiro ma jirayso.\nArrinka saddexaad, Caqligu inuu daliilka raaco ayuu sharcigu faray, iskana ilaaliyo waxii ka durugsan, sida daba-socodka indho-la’aanta ah, khuraafaadka, dadka jahliga ku sifaysan oo qofku daba galo. Ilaahay SW waxuu eedeeyey gaaladii Carbeed ee odhan jiray waxaan dhaqankan ka soo gaadhnay Aabayaasheen, oo waa caado, oo ma khilaafayno.\nSiyaabaha Islaamku Caqliga u qiimeeyey waxa ka mid ah, waxuu ugu yeedhay inaynu Caqligeena ku eegno, ku fahamno oo kaga faa’iidaysano Aayadaha Kawniga iyo kuwa Qur’aaniga, waxa lagu fahmaaa Caqliga, ummadana looga faa’iidaynayaa. Ilaahay SW aad ayuu Quraanka inoogu celcelinayaa “Duruus iyo cilmi ayaa ugu sugan Cir iyo Dhul-ba kuwa Caqliga leh.”\nIslaamku aad ayuu ugu dedaalay Caqliga, waxuu inna faray inaynu cilmiga korodhsano, si Caqliguna u kobco. Waa shayga keliya ee Ilaahay SW Rasuulka CS faray inuu baryo “Waxaad tidhaahdaa Ilaahow cilmiga ii kordhi”. Rasuulku CS qof kastoo muslim ah waxuu faray inuu cilmiga barto, xadiis saxiix ah “Qof kasta inuu barto cilmiga samaawiga wax kaga ansaxayaan waa faral”\nCaqliga keligii islaamku waxuu xusay inuu nuqsaan yeelan karo, sidaa daraadeed, waxuu faray in Cuquusha la isku daro, si ay isugu tagaan oo u weynaadaan, oo wax waafi ah u soo saaraan, la isku celceliyey. Ilaahay SW waxuu inna faray wadatashiga. Wadatashiga waxa la yidhaahdaa si cuquusha loo kobciyo, caqliyo badana isugu yimaadaan, Ilaahay SW wuu ku amaanay Muslimiinta inay wada tashadaan, Rasuulku CS isagoo waxyi ku soo degayo, ayuu waxii aan waxyi ku soo degin saxaabada, rag iyo dumar-ba kala tashan jiray, sida marar arrin xaasaskiisu soo jeediyeen uu qaatay, ummadiina xal u noqday, sida Umu Salama.\nCasrigan aynu joogno Culimada Islaamku marka ay xalinayaan masalooyinka cusub ee casrigan soo kordhay fiqiga iyo axkaamta, qof keliya ma ijtihaado, ee ijtihaad jamaaci ah ayaa la soo saaraa.\nSheekh Maxamed oo ka hadlayey waxyaalaha Caqliga fasahaadiya ayaa sheegay Caqliga markuu Islaamku inoo ilaalinayey waxuu inna faray inaynu ka ilaalino waxii waalaya,\n“sida mukhadaraadka, ama maandooriyaha mid qoyan iyo mid qalalan intaba, mid la cabayo, ama la urusanayo ama noocu doonayo ha ahaadee. Nebigu NNKH xadiis saxiix ah waxuu ku sheegay “Wax kastoo Caqliga dooriya waa khamri, wax kastoo caqliga dooriya waa xaraam” waxa soo gelaya wax kastoo Caqliga dooriya, tubaako, qaad, khamri, daroogada noocyadeeda kala duwan dhamaan qaacidada ayaa la siinayaa. Marka baadhitaan cilmi ah lagu sameeyo, waaqicigana lagu eego, maanka dadka wax ma u dhimaa, haba yaraatee dadka qaarkood, hadii laga helo shaygaasi waxuu noqonayaa jariimad iyo dembi, taasoo Islaamku ka duulayo sidii Caqliga loo ilaalin lahaa.\nArrinka labaad oo soo badanaya, dadka qaarkood diintaa celisa, dadka qaarkoodna awooda xukuumadeed ayaa celiya, marka la waayo cid wax ka celisa, caqligoodana xukumi waayo waxaasi hore ayuu u socda, ka dibna marka ummadaha la qabsanayo dalalkooda iyo duunyadood Caqligooda lagu duulaa oo maandooriyaha lagu sii daayaa, sidii Shiinaha markii reer Galbeedku weerarayeen mukhadaraadka loo adeegsaday.\nWaxyaalaha Caqliga fasahaadiya ee laga ilaalinayo waxa ka mid ah khurafaadka sixirka iyo waxa isticmaalaan ee la aamino ee dadka maankooda lagu dooriyo. Sixirku markuu ummad soo dhexgalo waxuu tilmaamayaa inay diintii ka durkeen. Reer Banu Israa’iil ayuu Ilaahay SW ka waramay, markii ay diintii tureen inay ku bedesheen “Sixirkii ayey dadka barayeen” kaa soo qaadashadiisu sheegayso diin la’aan, ka adeegsanaya, ka u tegaya, ka caadaysanaya, iyo ka macaashka ka helayba intaba, casrigana way badan yihiin, waxa qoysas badan kala eryaya waa sixirka, jaarka isku diraya, shuraako badan kala eryaya, xigtada isku diraya. Dad sixroolayaal ah ayaa awliyo loo haystaa oo itaal iyo awood dad ka dayeen, kuna warwareegayaan oo aduun badan ku baxaa. Caqligeeni oo dhoofaya ayeynu aduun ku iibsanaynaa. Dadkaa sixroolayaashu way soo badanayaan, waana dariiqo ay ku shaqeystaan, waana wax u baahan hadday Alle ka cabsi ka tageen oo iimaan beeleen, ilayn wuu gaaloobayaaye, talaabo ayey u baahan yihiin in laga qaado, oo xukun lagu fuliyo inta la daba galo. Awooda lagu isticmaalayo qolyaha argagaxisada waa in loo adeegsado sixroolayaasha, iyagaa argagxiso dhab ahe. Ilaahay SW ayaa tilmaamay in ummadu marka ay waxyaalaha isticmaalayaan in liibaan ka dheer tahay “Meel kastoo uu istaago ma liibaano sixirle, isaga iyo dadka u tagaaba, Ilaahay SW ayaa lagaga gaaloobayaa. Qofka marka loo sheego ee looga digo haduu isticmaalo diinta wuu kaga baxayaa.\nSheekh Maxamed oo ka hadlayey Khataraha Caqliga ayaa sheegay inay ka mid yihiin duulimaadka Caqliga waxyaalaha la yidhaahdo, ama dadkoo Caqliga laga xado,\n“hadday madax yihiin ama raciyad ama dhaliyaro, qofkoo isa-saluuga ama is-waaya oo kalsoonidiisa qof kale siiya, dalkiisa, diintiisa, dadkiisa kuma kalsoona, meel kale ayuu u aftaagayaa, eegayaa oo arrin bidayaa, weliba shisheeye, wa anasiibdarro aad iyo aad u weyn, waa qofkii ama ummadoo nafahooda ku kalsoonaan waayey, taasina waa midka ay aad ugu dedaalaan nimankii dadka gumaysan jiray, markii ay ka tageena lug ku soo fidiyey. Nebigu NNKH wuu inooga digayaa, ka horna Quraanka inooga digay, Ilaahay SW waxuu yidhi, “Weligood dagaal ayey idinku wadayaan, si ay diinta idiinka saaraan, hadday karaan” ilaahay wuu idiinka ilaalinayaa, idinkuna iska ilaaliya. Ilaahay SW waxuu yidhi “Marnaba Yuhuud iyo Nasaaro inay kaa raali noqdaan ha eegina, ilaa aad diintooda raacdo” tanaasul kasta same. Nebigu NNKH isagoo inooga digaya waxuu yidhi, “Yuhuuda iyo Nasaarida waad dabagelaysaan, taakada ay qaadaan, meesha ay galaan iyo godka kasta waad ka daba gelaysaan” waa taa aynu arkayno maanta wax walba xagooda, halkii Ilaahay SW la eegi lahaa, iyagaa la eegayaa, da’yarteenii waa kuwaa Caqligii laga xaday. Baraha bulshada waxa ku jira qolyo fikirkooda badinaya oo la yidhaahdo Tansiiq, dadkoo diinta kiristaanka loogu yeedho, iyadoo aduunyo iyo afkaar kala duwan la isticmaalayo, xayeysiis. Waxa ka mid ah Calmaaniyada waxa la yidhaahdo, oo dadka laga dhaadhiciyo in diinta iyo dawladnimada la kala saaro, wax aka mid ah Ibaaxiyada, dadka odhanaya wax walba waa mubaax, ereyga xorriyad aad loogu celceliyo. Dadku xaq ayey u leeyahiin inay xor noqdaan, laakiin waa inaan xuduuda sharciga la dhaafin. Waxa ka mid ah Ilxaadka, Mulxidnimada waxa la yidhaahdo, way soo badanayaan dhalinyaro Soomaaliyeed oo weliba aqoonyahan sheeganaya oo Master ama PHD sita oo diinta islaamka ka baxay, baa jira oo ku doodaya Ilxaadka? Ilxaadka maxaad ka taqaana waa Ilaahay oo la yidhaahdo I tus oo I taabsii? Waa tii shuuciyada oo xaga kale loo dhigay oo dhinaca Galbeedka innaga timi, qofkii aqoon ayuu is-bidayaa, caqli baan leeyahay ayuu ku doodayaa, Ilaahay baabu haysaa, Ilaahay SW maxuu sidan u yidhi? Miyaanu dadka ka gardarnayn? Quraankii buu durayaa? Markaa Ilxaadku waa wax soo badanaya oo weliba baraha bulshada dhaliyarada ku duufsan karaan, loona baahan yahay in laga digtoodaado.\nSiyaalaha Caqliga loogu soo duulay wax aka mid ah Firaqu-daala, qolyo Islaam sheeganaya, laakiin way wadaan baadi tahay khawaarijta, shiicada, Quraaniyiinta, qolyo sheega inay Quraanka keliya adeegsanayaan, axaadiista Nebiga NNKH diida, waayo Nebigu bashar ayuu ahaa innaguna bani’aadam ayeynu nahay, marka Ilaahay SW ayaa inoo dhex ah Rasuulada CS innaga jooja? Daaqada ayey ka tuurayaan xadiiska Rasuulka CS oo diinta badhkeed ah, qolahaasi way soo badanayaan, mid walba waxuu u baahan yahay muxaadaro iyo sharax dheer wadooyinka ay maraan oo aad loo akhriyo, loogana digtoonaado.


Al-Shabaab oo weerartay Saldhig ay Ciidamada TFG-da ku leeyihiin Geedweyne | KEYDMEDIA ONLINE\nAl-Shabaab oo weerartay Saldhig ay Ciidamada TFG-da ku leeyihiin Geedweyne\nKismaayo (Keydmedia) - Maleeshiyaad ka tirsan Kooxda Shabaab/Al-Qaacida ayaa Manta weerar xooggan ku qaday fariisin Ciidamada TFG-da ay ku leeyihiin deegaanka Geedweyne oo u dhaxeeya degmooyinka Luuq iyo Doolow ee gobbolka Gedo, ayadoona weerarkaasi uu ka dhashay Khasaaro dhimasho iyo dhaawac.\nHorjoogayaal katirsan xarakada Al shabaab ayaa ka sheegay Idaacadda ku hadasha Afka Kooxda awoodeeda ay sii laciifeyso ee Shabaab in dagaalka ay ku qaadeen deegaanka Geedweyne uu ahaa mid gaadmo ah oo ay khasaare ballaaran ku gaarsiiyeen Ciidamada Dawladda KMG ah, sida ay sheegteen.\nHorjoogayaashan ayaa intaas ku daray in wakhti kooban ay la wareegeen gacan ku heynta deegaanka Geedweyne ee uu dagalka ka dhacay, iyagoona sidoo kale sheegay inay gubeen dhowr baabuurta dagaalka ah.\nDhanka kale Diyaad Cabdi Kaliil oo kamid ah Sarakiisha TFG-da oo la hadlay xafiiska Keydmedia ee Kismaayo ayaa beeniyay in wax Dagaal ah uu ka dhacay deegaanka Geedweyne, iskaba daa buu yiri inay la wareegeen.\nWuxuu sheegay in hadda deegaanka Geedweyne ay ka arrimiyan Ciidamada TFG-da oo uu san wax shidda ah ka jirin.


Guusha xisbiga dimuqraaddiga oo dhabar jab ku noqotay Donald Trump | Saxil News Network\nGuusha xisbiga dimuqraaddiga oo dhabar jab ku noqotay Donald Trump\nNovember 7, 2018 - Written by editor\nImage captionIlhaan Cumar oo hadlaysa ka dib guushii ay ka gaartay tartanka aqalka Koongareeska\nXisbiga dimuqraaddiga Mareykanka ayaa la wareegay aqlabiyadda aqalka wakiillada ee loogu tartamay doorashadii xilliga dhexe, taasoo dhabar jab ku noqonaysa madaxweyne Donald Trump.\nLa wareegista maamulka aqalka hoose ee Koongareeska oo noqotay markii ugu horreysay muddo 8 sano ah waxay xisbiga Dimuqraaddiga u sahleysaa iney fashiliyaan qorsheyaasha madaxweynaha.\nHase ahaatee xisbiga Mr Trump ayaa la filayaa iney xajistaan awoodda ay ku leeyihiin aqalka odayaasha ee Senete-ka.\nDoorashadii dhacday shalay oo Talaado ahayd ayaa loo arkay mid afti u ah awoodda maamul ee madaxweynaha, inkastoo uusan doorasho u taagneyn tan iyo sannadka 2020-ka.\nDoorashooyinka xilliga dhexe ee Maraykanka\nTrump oo wadnaha farta ku haya\nImage captionAlexandria Ocasio-Cortez (dhexda) waa gabadha ugu da’da yar ee Koongareeska gashay\nNatiijada doorashada ayaa xaqiijisay guul taariikhi ah oo ay doorashada xilliga dhexe ka soo hooyeen xisbiga aan heynin maamulka Aqalka Cad.\nHogaamiyaha aqalka ee xisbiga Dimuqraaddiga Nancy Pelosi, oo lagu wado iney noqoto afhayeen, xilkaasna heysay tan iyo sannadkii 2007-dii, ayaa iyadoo taageerayaasha kula damaashaadeysa magaalada Washington waxay tiri “Waad mahadsantihiin, wuxuu waa cusub u baryayaa Mareykanka”.\nMadaxweyne Trump ayaa doorashada diiradda ku saaray aqalka Senete-ka, wuxuuna isku amaanay dadaalka uu sameeyay.\nMuxuu yahay tartanka ka socda aqalka hoose?\nXisbiga Dimuqraaddiga ayaa ka faa’iideystay hadallada qallafsan ee uu Trump uga soo horjeeday dadka soo galootiga ah, waxayna guul ka gaareen doorashadii ugu horreysay ee ka dhacday guud ahaan dalka wixii ka dambeeyay marka uu madaxweyne Trump xilka qabtay 2 sano ka hor.\nDimuqraaddigu waxay aqlabiyadda aqalka la wareegeen markii ay heleen wax ka badan 23-kii cod ee ay doonayeen si ay ula wareegaan maamulka aqalka hoose ee Koongareeska.\nShacabka Mareykanka ayaa u codeeyay dhammaan kuraasta aqalkaasi oo ay tiradooda gaareyso 435.\nImage captionNancy Pelosi oo Waxay mar kale hogaamin doontaa aqalka Koongareeska\nHadda waxay dimuqraaddigu billaabi karaan baaritaanno ku aaddan sida uu maamulka Trump u maareeyo arrimaha ganacsiga, laga billaabo canshuur celinta ilaa danihiisa ka hor imaanaya howlaha ganacsi ee qaranka.\nWaxay sidoo kale awood dheeraad ah u heli karaan iney is hor taagaan qorsheyaashiisa dhinaca sharciga, oo uu ka mid yahay ballan qaadkiisa ku aaddan in darbi laga dhisi doono xadka kala qeybiya Mareykanka iyo Mexico.\nMurashaxiinta haweenka ah ayaa guulo ka soo hooyay doorashadan oo loo aqoonsaday sannadkii dumarka.\nLabo gabdhood oo ay da’doodu tahay 29 sano, oo lagu kala magacaabo Ocasio-Cortez iyo Abby Finkenauer, kana tirsan Dimuqraaddiga ayaa lagu wadaa iney noqdaan xildhibaannadii ugu da’da yaraa ee abid qeyb ka noqda mudaneyaasha aqalka.\nIlhaan Cumar iyo Rashida Tlaib ayaa iyaguna taariikhda ku galay iney noqdaan gabdhihii muslimiinta ahaa ee markii ugu horreysay abid ku biiray aqalkaas, waxaana laga soo doortay isla xisbiga Dimuqraaddiga.\nMaxaa ka socda tartanka Aqalka sare ee Senete-ka?\nXisbiga Jamhuuriga ayaa ku howlan sidii ay u xoojin lahaayeen aqlabiyaddooda aadka loogu dhow yahay ee ay aqalka sare ugu maamulaan 51-49, taasoo ka dhigan in Jamhuuriga ay horay u heysteen kuraas dhan 51, halka Dimuqraaddiguna ay haysteen 49 kursi.\nHaddii ay xaqiijiyaan iney aqalkaas la wareegaan waxaa madaxweyne Trump u suurto galaysa inuu aqlabiyad ku hirgaliyo amarradiisa iyo soo xulashadiisa mas’uuliyiinta dhinaca caddaaladda.\nXisbiga Dimuqraaddiga ayay sannadkan ku adkeyd iney guul la taaban karo ka soo hooyaan tartanka aqalka sare maadaama ay difaacanayeen 26 kursi, halka xisbiga jamhuuriguna ay difaacanayeen 9 kursi oo kaliya.\nGuulaha ugu waaweyn ee xisbiga Jamhuuriga waxay ka yimaadeen gobollada Indiana, Missouri iyo North Dakota, halkaasoo ay xilalka uga fara maroojisteen siyaasiyiintii ka soo jeedday Dimuqraaddiga.\nRick Scott ayey u badan tahay inuu ka guuleysto siyaasiga ka socda Dimuqraaddiga ee Senetarka ka ah gobolka Florida, waxayna taasi xisbiga Jamhuuriga ka dhigeysaa iney helaan labada kursi ee laga soo doorto gobolkaas, iyadoo noqoneysa markii ugu horreysay ee ay taasi dhacdo muddo ka badan hal qarni.\nImage captionAndrew Gillum waxaa looga guulaystay barasaabnimada Florida.\nMaxaa ka socda tartanka Badhasaabyada?\nBadhasaabyada gobollada waxaa laga soo dooranayay 36 ka mid ah 50-ka maamul goboleed.\nGobolka Florida, siyaasiga garabka bidix ee lagu magacaabo Andrew Gillum ayaa qirtay inuu ku guul darreystay tartankii kharaaraa ee uu kula jiray siyaasiga xisbiga Trump ka socday ee lagu magacaabo Ron DeSantis.\nBalse gabadha ka socotay Dimuqraaddiga ee lagu magacaabo Stacey Abrams, taasoo lagu waday iney noqoto haweeneydii ugu horreysay ee madow ah oo Badhasaab ka noqota Mareykanka ayaa diidday in looga adkaaday tartanka ay la gashay murashaxa Jamhuuriga ee Brian Kemp, oo ay ku loollamayeen gobolka Georgia.\nJared Polis oo ka socda Dimuqraaddiga ayaa la filayaa inuu ku guuleysto Badhasaabnimada gobolka Colorado, waxaana lagu wadaa inuu noqdo ninkii ugu horreeyay ee Badhasaab ka noqda Mareykanka isagoo si cad u ah nin gogosha la wadaaga ragga kale.\nXisbiga Dimuqraaddiga ayaa sidoo kale qaatay maamulka gobollada kala ah Michigan, Illinois iyo Kansas\nBadhasaabka xisbiga Dimuqraaddiga ee gobolka New York Andrew Cuomo ayaa isagana markii saddexaad xilka loo doortay.\nImage captionSida loogu kala guulaystay gobollada ilaa iyo duhurnimadii Arbacada wakhtiga Afrikada bari\n5 waxyaabood oo aan ka barannay doorashada xilliga dhexe ee Mareykanka\n1) Taariikh ay dhigeen murashaxiinta haweenka ah\nDoorashada inteysan dhicin ka hor ayaa sannadkan lagu tilmaamay sannadkii haweenka, run ayeyna noqotay. Hadda waxaa aqalka Koongareeska ku soo biiray tiro haween ah oo aan horay loo arkin, waxyaabaha qaarna waxay dhaceen markii ugu horreysay.\n2) Fursad ay Dimuqraaddiga ku sameeyaan dagaal rogaal celis ah\nMar walba way iska muuqatay in xisbiga Dimuqraaddigu aysan la wareegeynin aqlabiyadda aqalka Sare ee Seneteka, laakiin waxaa rumowday saadaashii laga bixiyay iney guulo ka soo hoyn doonaan tartanka doorashada aqalka hoose.\nHadda waxay fursad u helayaan iney la xisaabtamaan madaxweyne Trump iyo maamulkiisa.\n3) Doorashadani ma waxay guul weyn u tahay Trump?\nTrump wuxuu sheegay inuu faraxsan yahay, natiijada ay Jamhuuriga ka heleen doorashada aqalka sarena ay tahay mid loo dabaal-dagi karo. Laakiin waxaa xaqiiqo ah in guusha ay Dimuqraaddigu ka gaareen aqalka hoose ay horseedi doonto in loollan loo galiyo si uusan horay u dareemin. Waxaa laga yaabaa inuu dhaco is mari waa ka dhasha qodobada qaar ee uu ula yimaado aqalka.\n4) Taageerada tuulooyinka oo luntay\nXisbiga Jamhuuriga waxay ku guul darreysteen iney helaan codadka dadka wax bartay ee ku dhaqan meelaha ka baxsan magaalooyinka. Waa sheeko mar kale taariikh ahaan dib isugu soo celisay waxayna dhibaato ku noqon kartaa siyaasadaha xisbiga ee mustaqbalka.\n5) Badhasaabyadii taageersanaa Trump oo qaarkood uu nasiibkooda fiicnaaday kuwana uu xumaaday\nNatiijooyinku qaar waxay u wanaagsanaayeen Trump, kuwo kalena waxay u ahaayeen nasiib darro, marka la eego natiijada ka soo baxday doorashadii Badhasaabyada gobollada. Taasi waxay adkeyneysaa tartanka doorashada madaxweynaha ee sannadka 2020-ka


XOG: DF oo laamaha amniga u gudbisay qorshe cusub oo lagu sugayo amniga Muqdisho | War La Helaa Talo La Helaa\nHome WARARKA MAANTA XOG: DF oo laamaha amniga u gudbisay qorshe cusub oo lagu sugayo...\nXOG: DF oo laamaha amniga u gudbisay qorshe cusub oo lagu sugayo amniga Muqdisho\nLaamaha Dowladda Federaalka Soomaaliya ayaa amar ku bixiyay si loo sugo amniga magaalada Muqdisho ineysan gudaha magaalada soo gelin gaadiidka Xamuulka iyo dadweynaha sida ee ka yimaada Gobolada dalka.\nTaliyeyaasha Ciidamada Baraha Kontaroolada laga soo galo magaalada ee Labada Maslax & Siinka Dheer ayaa lagu amray ineysan soo deyn karin gaadiidka soo gelaya magaalada Marka laga reebo gaadiidka BL-ka loo yaqaano ee dadweynaha qaada,kuwaasi oo isaga kala goosha Muqdisho iyo deegaanada kale ee ku xeeran.\nSidoo kale, Gaadiidka dadweynaha ee magaalada soo galaya (BL), ayaa la amray ciidamada iney si adag u baraan,islamarkaana hubiyaan marka laga soo tago dadweynaha agabyada kale ee ay sidaan.\nInkastoo adkeyn baaritaanka ciidamada gaadiidka soo geliya hadana waxaa jira gaadiid kale oo damiin lagu soo geliyo magaalada Muqdisho.\nLabada Gobol ee Shabeellooyinka ayaa waxaa inta badan ka yimaada gaadiid sida Qudaarta nuucyadooda kala duwan iyo dhuxul,kuwaasi oo iyagoo la baarin iska soo gala magaalada,islamarkaana Al-Shabaab si fudud ugu soo qarin karaan walxaha Qarxa.\nDowladda Federaalka ayaa maaro u la’ sugida amniga magaalada Muqdisho,iyadoo ay xiran yihiin inta badan wadooyinka magaalada hadana wali qaraxyada iyo dilalka qorsheysan waa ay dhacaan.


Dilka Khaashuqji wuu ka hadlay, balse wuu ka gaabsaday boqor Salmaan - BBC News Somali\nDilka Khaashuqji wuu ka hadlay, balse wuu ka gaabsaday boqor Salmaan\n20 Nofembar 2018\nImage caption Boqor Salmaanka dalka Sacuudiga\nIsaga oo markii u horraysay meel fagaare ah ka hadlay tan iyo markii Jamal Khashoqji lagu dilay magaalada Istanbul bishii hore, boqorku wuxuu sheegay in dalkiisu "uusan ka weecanaynin" fulinta caddaaladda.\nJamaal Khashqji: Maxaan ka ognahay tan iyo markii la waayay ilaa dhimashadiisa?\nShiinaha oo ku jeesjeesay Sheegashada ah in taleefanka Trump ay dhagaystaan\nHay'adda sirdoonka Maraykanka ee magaceeda loo soo gaabiyo CIA ayaa la sheegay in baaritaankii ay waday ay ku soo gababaysay in amiir Maxamed bin Salmaan oo 33 uu ka dambeeyay dilkaas, balse madaxweynaha Maraykanka Donald Trump ayaan wali ayidin gunaanadkoodaas.\nBoqorku muxuu yiri?\n"Boqortooyada waxaa lagu aasaasay qawaaniinta diinta Islaamka ee caddaaladda iyo sinnaanta ah, waana ku faraxsannahay dadaallada waaxda caddaaladda iyo xeer ilaaliyaha guud," ayuu yiri boqorka 82 jirka ah oo Isniintii la hadlayay Guddiga Shuurada.\n"Waxaan xaqiijinaynaa in dalkani uusan waligii ka weecanaynin fulinta sharciyada Illaahay iyo in caddaalad la helo," ayuu intaas ku sii daray.\nBoqorka ayaa dhanka kalana dhaliilay Iiraan oo ah dalka ay sida wayn u xifaaltamaan: "Bulshada caalamku waa in ay ka shaqaysaa sidii loo soo afjari lahaa barnaamijka nukliyeerka ee Iiraan iyo ficillada kale ee halista galinaya ammaanka iyo xasiloonida."\nTaxliilinta khudbadda ee wariyaha BBC-da ee Riyad Sebastian Usher\nWaxaa kale oo uu ka hadlay ahmiyadda qadiyadda Falastiiniyiinta, taas oo u muuqata mid wax yar ka bidhaaminaysa in boqorku uu dan ka leeyahay waxyaabihii horay ula waynaan jiray dalkaas.\nSacuudigu yuu eedaynayaa?\nKiisaskooda ayaana maxkamad loo gudbiyay halka toban ruux oo kale oo laga shakisan yahayna baaritaanno lagu hayo.\nXagguu Maraykanku ka taagan yahay dilka?\nInkastoo hay'adda sirdoonka Maraykanka ee CIA aysan sheegin in ay hayso cadday rasmi ah oo amiir Maxamed Bin Salmaan la xiriirinaysa dilka, haddana waxaa la sheegay in masuuliyiinta hay'addaasi ay rumaysan yihiin in dil noocaas aysan cidina fuliseen iyadoon ogolaansho laga haysanin amiirka dhaxalka leh.\nWasaaradda Arrimaha Dibadda ayaase maalmo ka hor sheegtay in Dawladda Maraykanku aysan wali soo gunaanadin baaritaannadii dilkaas ayna wali jiraan "warar la isla dhex maro iyo su'aalo aan jawaab loo helin."\nCIA-da Maraykanka oo Maxamed Bin Salmaan ku eedeeysay dilkii Kaashaqji\nTrump: Warbixinta ay soo saareen CIA-da ee ku saabsan dilka Khaashuqji waa horudhac\n"Haddii uu doonayo in uu noqdo wajiga horay u sii wadaya Sacuudi Carabiya, markaas waxay ila tahay wakhti adag ayay boqortooyadu kala kulmi doontaa masraxa caalamka," ayuu yiri isaga oo la hadlaya warbaahinta NBC Axaddii.


+ 15 Nalalka guluubka nalka, fikradaha iyo naqshadaha uruurinta | Tattoo\nTattoo guluubka nalka, ururinta naqshadaha iyo fikradaha\nka tattoos guluubka nalka Waxay ku habboon yihiin dadka hal-abuurka leh ee ay tahay inay maankooda geliyaan imtixaanka maalin kasta markay raadinayaan xalka caqabadaha iyo / ama dhibaatooyinka kala duwan. Yaab iyo yaab leh, waa sida ay yihiin nooca tattoos in muddooyinkii u dambeeyay caan ku sii ahaanayay oo ay aad iyo aad u tiro badani dadku doorbidayaan inay maqaarkooda ku calaamadeeyaan guluub iftiinkiisu sii badan yahay ama ka yar yahay.\nLaakiin iyagu uma adeegaan inay metelaan hal-abuurka qofka. Tattoo guluubka nalka sidoo kale waxaa laga yaabaa inuu yeesho macno qoto dheer qaraabo dhintay oo waligiis iftiin inoo noqon doona, saaxiib nagu hagta daqiiqadaha ugu mugdiga badan ama figrad aan ugu dheganaano si aan u gaarno himilooyinkeena.\n1 Muxuu ka dhigan yahay tattooska guluubka nalka?\n2 Naqshadaha nalka naqshadaha nalka ayaa aad u kala duwan oo midabbo badan\n3 Sawirrada Tattoos Nalka Nalka\nMuxuu ka dhigan yahay tattooska guluubka nalka?\nSidoo kale ma iloobi karno in sawirka guluubka nalka uu caadi ahaan la xiriiro dadka hal abuurka badan ama khayaaliga ah ee u heellan fulinta howlaha ama mashaariicda meesha male-awaalka, hal-abuurnimada iyo firfircoonidu ay yihiin amarka maalinta ee ay tahay inay ku raadiyaan fikraddaas., Ama halkii, samee iftiin nalkaas si loo xaliyo dhibaatooyinka loo soo bandhigo maalin kasta.\nTattoo guluubka nalka ayaa la kacay fikradda ah in la matalo wixii horay looga hadlay ee kor ku xusan laakiin taasi, hadda, Waxay qaateen macno intaa le’eg iyo magac sidaas u weyn oo aan xad dhaaf ahayn (Sida Tattoo ama baadad) in ay tahay wax aan macquul aheyn in aan u qalano iyaga oo leh hal macne laakiin waan isku dayi karnaa.\nMicno aad u caan ah oo badanaa la siiyo tattoos guluubka nalka ayaa ah tan Xoogga saar, taas oo ah, waxay u taagan tahay u fiirsashada fikrad, hadaf ama caqabad dhinaca qofka hogaamiya inay had iyo jeer maskaxda ku hayso. Waxay la mid tahay dhiirigelin kugu dhiirrigelinaysa inaad sii socoto iyadoo ay jiraan dhibaatooyinka kaa hortaagan, taas oo, marar badan, aysan sahlaneyn in laga gudbo oo u baahan "taabashada iftiinka" ama hal-abuurnimo si aan horay ugu socono. Tattoo guluubka nalka ayaa inta badan, in kastoo aan badnayn, lala xiriirinayo sababayn dambe ama fikrado caan ah bannaanka sanduuqa kuwaas oo ah hal abuurnimo ama fikrado asal ah oo lagu xaliyo dhibaatada.\nMicno kale oo aad u baahsan oo nooca noocan oo kale ah ayaa ah u heellan ama ku faanista wax (shaqo, fikrad, farsamo) ama qof tan iyo markii uu ku jiro guluubka, waxaa jira nashqado aad ku arkeyso qof ama shay matalaya sharaf ama qanacsanaanta qofka xiran Tattooga.\nAma xitaa adiga kuu gaar ah dabeecadda ayaa ka muuqda tattoos guluubka nalka, Fikradan ugu dambeysa waa wax yar oo faahfaahsan laakiin farshaxanada tattoo-ga ah waxaan baarnay oo waxaa jira dhowr naqshadood oo isku dhafan labadan fikradood oo, sida muuqata, aan waxba ka dhexeyn laakiin in farshaxanka wanaagsan ee tattoo uu isku dari karo qurux aad u qurux badan, xiiso leh oo gaar ah gabal\nKuwani waa qaar ka mid ah macnayaasha inta badan loo bixiyo noocyada tattoosyada, waxaa iska cad in, mid kastaaba, uu siinayo taabashadooda shaqsiyeed si ay ugu metelaan wax naftooda ama adduunkaba.\nQodobkaan waxaan ku sameynay mid dhameystiran oo kaladuwan ururinta guluubka nalka taasi waxay kuu oggolaaneysaa inaad fikrado u qaadato tattoo-gaaga haddii ay dhacdo inaad tixgelinayso suurtagalnimadaas. Runtu waxay tahay in ka baxsan rabitaanka inay muujiso shakhsiyaddeena hal-abuurka ah, tattoos guluubka nalka ayaa sidoo kale lagu dari karaa waxyaabo kale si loo beddelo macnahooda ama loo gudbiyo farriin gaar ah.\nKaliya fiiri ka nalka sawirka guluubka nalka si aad u hesho naqshado aad u kala duwan oo kala duwan. Waxaan arki karnaa inay jiraan naqshado aad u macquul ah oo faahfaahsan oo loogu talagalay ta ugu baahida badan halka aad ka arki karto xitaa leexashada oo fiiladu ku bixiso gudaha guluubka, xitaa naqshadaha aan ku aragno dadka (ha ahaato qaab silhouette ama jirka oo dhan) leh kakanaanta taasi waxay ku lug leedahay ilaa fudeydka nooca guluubka emoticon sida kuwa aan ku haysano taleefanka gacanta. Waxa jira nashqado madow sida dhakada oo leh guluub ka soo baxaysa dhakada ama isha iyo kuwo kale halkaasoo aan ka helayno isha guluubka gudihiisa.\nNaqshadaha nalka naqshadaha nalka ayaa aad u kala duwan oo midabbo badan\nSidaan horay u sheegay mid waliba wuxuu bixiyaa macnaha ugu dhow fikirkooda waxayna noqon karaan kuwa kala duwan sida barafka barafka ku dhaca barafka, kaliya waa inaad heshaa naqshada aad jeceshahay ama aad ugu matasho.\nLaakiin marka la sawirayo sawirka aad ayaan u caawineynaa kuwa kale sidaa darteed waxaan abuurnay sawir gacmeedyo si aad u hesho waxoogaa dhiirigelin ah oo aad awood ugu yeelatid inaad maqaarkaaga ku calaamadeysid naqshaddaas gaarka ah ee adiga kuu gaarka ah.\nWaa maxay sababta loo sawiro guluubka nalka qof gudaha ku jira? Dhinacaan, fikradda gudbinta farriinta in qof gaar ahi u taagan yahay iftiinka dhexdeenna ayaa lagu ciyaarayaa. Ha ahaado xubin qoyska ka mid ah, lammaane ama saaxiib. Adigana, maxaad u maleyneysaa kuwan xaraashka? Waxaan jeclaan lahayn inaan ku ogaanno aragtidaada iyada oo loo marayo faallooyinka maqaalkan.\nSawirrada Tattoos Nalka Nalka\nWadada buuxda ee maqaalka: Tattoo » Noocyada Tattoo-ka » Waxyaabaha iyo waxyaabaha loo yaqaan 'tattoos' » Tattoo guluubka nalka, ururinta naqshadaha iyo fikradaha\nTattoo faashka, ururinta naqshadaha iyo tusaalooyinka\nMalaa'igta iyo jinniyo tattoos


Faah faahin Dilal ka dhacay Hargeysa | Baydhabo Online\nFaah faahin Dilal ka dhacay Hargeysa\nMagaalada Hargeysa ee xarunta Maamulka Soomaaliland xalay waxaa lagu dilay 4 Qof, waxaana dilalkaasi fuliyay kooxo hubeysan.\nDilalkan oo mid ka mid ah uu ka dhacay bartamaha Magaalada Hargeysa ayaa waxaa fuliyay Askari ka tirsan Ciidanka Soomaailand, kaas oo dil u geystay Nin ganacsade ah oo lagu magacaabi jiray Aadan Faarax.\nC/raxmaan Liibaan Fooxle oo ah Taliye ku xigeenka Ciidanka Booliska Maamulka Soomaaliland ayaa warbaahinta gudaha u sheegay in gacanta ay ku hayaan rag dilal kala duwan Magaalada Hargeysa uga fuliyay.\nSidoo kale Taliye ku xigeenka Ciidanka Booliska Maamulka Soomaaliland C/raxmaan Liibaan Fooxle ayaa sheegay in ay qabteen Askari ka tirsan Ciidanka Soomaaliland oo dil geystay, sidoo kalena ay wadaan baaritaano dheeraad ah.\nXaalada Magaalada Hargeysa ayaa saakay degan, waxaana Ciidanka Maamulka Soomaaliland ay howlgallo ka wadaan gudaha Magaalada Hargeysa.


Munaasabad lagu soo dhoweynayay Guddoomiyaha cusub ee Gobolka Banaadir ahna Duqa Muqdisho ayaa maanta muqdisho lagu qabtay – STAR FM SOMALIA\nMunaasabad lagu soo dhoweynayay Guddoomiyaha cusub ee Gobolka Banaadir ahna Duqa Muqdisho Yuusuf Xuseen Jimcaale (Madaale) ayaa maanta ka dhacday Hotelka City Palace, iyadoo munaasabada ay ka qeyb galeen, waxgarad, siyaasiyiin, xildhibaano iyo qeybaha kala duwan ee bulshada.\nMunaasabadan ayaa waxaa soo qaban qaabiyay Waxgaradka iyo dhaqanka Beesha Muddullood, waxaana khudbado ka jeediyay siyaasiyiin caan ah oo xilal soo qabtay iyo odayaal dhaqameedyo.\nRa’iisul Wasaarayaashi hore ee Soomaaliya Cali Maxamed Geeddi iyo Nuur Cadde oo munaasabada ka hadlay ayaa soo dhoweeyay Guddoomiyaha cusub, iyagoo u rajeeyay inuu xilkiisa alle ula garab-galo.\nGuddoomiyaha cusub ee Gobolka Banaadir ahna Duqa Muqdisho Yuusuf Xuseen Jimcaale ayaa sheegay inuu shacabka dhex geli doono, isla markaana xafiiskiisa ku shaqeyn doono, isagoo xusay inuu bulshada la tashan doono.\n“Bulshada xamar degan waa la tashan doonaa, waana dhex imaan doonaa, wax walba aan qabanayo bulshada ayaa ka tala gelin doonaa, dhamaan wadooyinka xiran ee caasimada waa furi doonaa”ayuu yiri Guddoomiyaha Gobolka Banaadir.\nMunaasabadan ayaa ah tii u horeysay ee lagu soo dhoweynayay Guddoomiyaha Gobolka Banaadir ee ka dhacda magaalada Muqdisho, iyadoo ku soo beegmeyso todobaad kadib markii uu xilka si rasmi ah ula wareegay.


Kulankii faanka oo fadeexo isku badelay | KEYDMEDIA ONLINE\nKulankii faanka oo fadeexo isku badelay\nMUQDISHO, Soomaaliya – Si ay koox malaamiley ah ugu sacab tumaan, wax qabad aan jirinna loogu nisbeeyo, Guddoomiyaha gobolka Banaadir, ahna duqa Muqdisho, Cumar Maxamuud Maxamed (Finish), ayaa xalay caasimadda ku dhigtay kulan lagu maamuusayay sanad guuradii labaad ee ka soo wareegtay markii loo magacaabay hoggaanka Caasimadda.\nHayeeshee, kulanka ayaa isku badelay munaasabad fadeexadeed kadib, markii Agaasimaha Arrimaha Bulshada ee xafiiska Ra’iisul Wasaaraha Soomaaliya, ahna Guddoomiyaha barnaamijka Is-xilqaan, Maryan Aadan Amiin, ay sheegtay in Cumar Finsh uu qeyb ka yahay madax ka tirsan Dowladda federaalka, oo iyada ku naas-nuujiyay guri dad-weyne, si ay ugu noolaato.\nWaxa ay xustay in Madaxweynaha waqtigu ka dhamaaday Farmaajo, Ra’iisul Wasaarihii hore Kheyre, Wasiirkii Howlaha Guud, Heesow iyo Guddoomiya Gobolka Banaadir, Cumar Finish, ay iska kaashaden in in lagu wareejo, guri dowladeed, si ay ilmaha ugu korsato.\n“Guddoomiyaha guri dowladeed ayuu siiyey” ayay tiri Maryan, oo hadal kooban ka jeedisay xaafladda, waxay ku sii dartay, “Madaxweynaha iyo Ra’iisul Wasaaraha, shir inagoo ku jirna, Xasan Cali Khayre, waxa uu yiri Madaxweyne Maryan 700 ayey qaadataa Isxilqaana waa dhistaa, guri ijaar ah oo 500 ahna way ku jirtaa, hadday meel fog tagtana nafteydaa qatara.”\nKadib, Farmaajo, wuxuu Cabdi Aadan Hoosoow, Wasiirkii Howlaha Guud, weydiiyay in ay wax ka noolyihiin guryihii Dowladda, kaas oo ku jawaabay in uu labo guri midkood ku wareejin doono Maryamo, kadib, uu wareejinta gurigaas sii fududeeyay Cumar Finish.\nArrinkaan ayaa ku soo aadaya, xilli maalmihii la soo dhaafay uu socday is-qabqabsi la xariira heshiisyo hore loo galay iyo bixinta dhul dowlo, oo hareeyay xaafiisyada sar sare ee dowladda.


Xirrirka Soomaaliyeed ee kubadda cagta ayaa shaaciyay xilliga uu dib u furmayo Horyaalka heerka 1-aad ee kubadda cagta xilli ciyaareedka 2016-2017\nThursday, September 20th, 2018 - 15:24:04\nSaturday February 11, 2017 - 18:17:53 in Wararka by Muuse Cabdi\nxiriirka soomaaliyeed ee kubadda cagta ayaa shaaciyey in Horyaalka kooxaha heerka koowaad ee kubadda cagta oo hakad ku jiray in kabadan laba bilood uu dib u furmi doono 13-ka bishan February oo Isniinta ku beegan.\nhoryaalka oo ay ku tartamayaan 10 kooxood ayaa waxaa galabnimada Isniinta la ciyaari doonaa laba kulan oo lagu kala ciyaari doono garoomada Banaadir iyo Jamaacadaha oo ku kala yaala degmooyinka Cabdi Casiis iyo Hodan.\nkooxaha Heegan iyo Banadir S.C ayaa isniinta ku kulmi doona Garoonka Banaadir Stadium ee degmada Cabdi Casiis.\nhalka kooxaha Jeenyo FC iyo Dekeda iyana ay isla isniinta isaga hor imaan doonaan garoonka Jamaacadaha ee degmada Hodan.\nHoryaalka kooxaha heerka koowaad ee kubadda cagta oo inta aan hakad le gelin la ciyaaray laba kulan ayaa hada waxaa hogaaminaya kooxda Banadir S.C oo leh 6 dhibcood maadaama ay guuleysatay labadii kulan oo ay horyaalka ka ciyaartay.\nkaalinta labaadna waxaa kuwada jira kooxaha Horseed iyo Dekeda oo wadaaga min 4 dhibcood.


Siday Qarammada Midoobay u Khayaantay Bosniya (QISO KOOBAN) | Laashin iyo Hal-abuur\nSiday Qarammada Midoobay u Khayaantay Bosniya (QISO KOOBAN)\nSiday Qarammada Midoobay u Khayaantay Bosniya\nSanadka kun iyo sagaal boqol iyo kow iyo sagaashanka waxaan ku noolaa magaalada Vienna, caasimadda dalka Austria, anigoo ahaa Danjiraha Dawladaha Jaamacadda Carabta ee Qarammada Midoobey iyo dawladda Austria.\nMarkuu dagaalka Bosniya bilowday qaxooti badan oo dalkaas kasoo bara kacay ayaa Austriya iyo Majar/Hungaria soo galay.\nDawladda Hungaria waxay u dacwootay Jaamacadda Carabta, ayna u sheegatay inay doonayso in loo soo celiyo kharajkay gelisay qaxootiga muslinka ah ee kasoo barakacay Bosnia.\nDawladda Hungaria cinwaanka ayaa ka qaldamay, oo qaxootiga dalkooda soo galay carab ma ahayn, waxayse ahaayeen muslimiin, jaamacadduna waa urur carbeed ee ma ah urur muslimiin.\nXoghayaha Jaamacadda Dawladaha Carabtu wuxuu ergay ahaan aniga iigu dirsaday inaan wada hadallo la yeesho Dawladda Majar, aanna xeryaha qaxootigaas lagu hayo tago, dadka lagu hayo oo qaxootiga ahna aan laftooda wareysto.\nWaxaan ka baxay Vienna, caasimadda Austria, aanna tegay Budapest, caasimadda Hungaria. Waxaan la kulmay Wasiir ku Xigeenka Wasaaradda Arrimaha Dibaddda ee dalkaas oo ii sharxay siday qaxootigaas dalkooda kusoo galeen, tiradooda iyo intay lacag tan iyo maalintaas ku bixiyeen. Waxaan la yaabay siday khidmad kasta oo ay qaxootiga u qabteen ay qalacag ugu rogeen: xattaa ay xisaabeen suuftka ay haweenku caadada isaga dhigaan. Wuxuu intaas ku daray in haddayan Jaamacadda Carabtu lacagtaas bixin ay ku khasbanaanayaa inay xudoodda ay la leeyihiin Bosnia-Herzogovina ay xiraan.\nKaddib waxaan arkay ninka ha’aydda qaxootiga madaxda ka ah, oo xaruntiisu Wasaaradda Arrimaha Gudaha tahay, isaguna intii uu Wasiir ku xigeenka Arrimaha Dibaddu ii sheegay ayuu sii faahfaahiyay. Saraakiil kalena waa la kulmay oo dawladdaas ka tirsan.\nKaddib waa la i waday oo i geeyay xero ka mid ah xeryaha qaxootiga Bosnia_Herzogovina lagu hayo oo caasimadda aad uga fog, una dhow xuduudday labadaas dal leeyihiin.\nWaxaa ugu horreeeyay oo aan dareemo oo aan arko waxay ahayd waxaan hore uga maqlay xeryaha qaxootiga ee Soomalidu ku noosahay Geeska Afrika, oo ah laba waxyaalood:\nKow. “Waxa ugu horreeya oo aan samaysannay waxay ahayd inaan dugsi Quraan samaysanno”, ayay ragga Bosnia ii sheegeen, ina i geeyeen dugsigii oo ardo gabdho iyo wiilalba leh Quraanka lagu barayo.\nLaba. “Waxaa labaadna wuxuu ahaa waxaan samaysannay masjid.”\nWaxay kaloo samaysteen skool caadi ah oo caruurtu wax barashooda kasii wataan.\nWaxaan kaloo arkay kabiin taleefon laga dirsado oo saf dheer loogu jiro, waagaasna taleefoonka gacanta ma jirin oo lama hindisin.\nSidoo kale, sida xeryaha qaxootiga oo kale, meel kastaba adduunka ha uga yaallaane, waxay haysteen radio transistor ah, oo ay ka dhegeysanayaan warka dalkooda, oo la kor dhooban yahay.\nMarkaan raaggi madaxda u ahaa qaxootiga muslimiinta ee Bosnia wareystayna, ayaguna way ii warrameen, waxay ka sheegteenna waxaan gaarsiiyay dawladda Hungaria marka Budapest dib ugu laabtay.\nWaxyaalahay ka sheegteenna waxaa ka mid ahaa biyo yaraan.\nMarkaan Budapest ku laabtay waa la i waday oo la i geeyey meel ahaan jirtay xeryo qaxooti oo ay Soomaali degganaan jireen, kaddibna waqooyiga Yurub uga qaxeen.\nDawladda Hungaria waxay ii sheegaty inayan doonayn qaxooti Muslin ah inuu dalkooda soo galo, oo muslinka way neceb yihiin.\nMarkaan Vienna kusoo laabtay, warbixinta safarkayga ayaan u gudbiyay Xogyahay Guud ee Jaamacadda Dawladaha Carabta Cismat bin Cabdu Al Majiidعصمة بن عبد المجيد\_, kaasoo warbixintayda hor geeyey Shirka Wasiirradda Arrimaha Dibadda ee dalalka Carabta ah, kaasoo go’aan ka gaaray lacagta dawladda Hungaria la siin lahaa, inay caawinaan qaxootiga muslinka ah ee reer Bosnia-Herzogovina.\nRagga reer Bosnia oo aan xerada qaxootiga ku wada hadalnay, waxaan siiyay cinwaankayga, markaasey ii yimaadeen, aanna dhaqaalayn jiray. Maalintii dambay waxay ii sheegeen in ninkii u madax ahaa lagu xiray Vienna, isagoo loo haysto inuu dhaqdhaqaaqa muslimiinta oo Bosnia-Herzogovina la dagaallamaya Serbia hub u iibinayay: isagana xabsigaan ugu tegay, asxaabtiisana lacag ayaan ugu dhiibay inay garyaqaan ugu qabtaan. Kaddibna waa laga soo daayay.\nWargeysyada Yurub waxay wax badan wariyeen inay sababta dagaalkaas muslimiinta lagu laynayo ay tahay inayan dooneyn inay Yurub ka dhisnaato oo ka jirto dawlad muslin ah.\nMadaxda sidaas yiri waxaa ka mid ahaa oo ugu af dheeraa, uguna af xumaa Wasiirka Koowaad ee lngiriiska iyo Papa: Madaxa Kanisadda Katoolikada ee Rooma.\nMagaaladaan degganahay kama foga xuduudda Bosniya, markaasey labada dhinacda oo Bosniya ku dagaallamaya, markay u baahan yihiin inay hub soo gataan, ama daawo ama badeecado kaleba, waxay yimaadaan Austriya.\nHalkaas ayaan ama Xafiiskeyga ama Masjidka waxaan kula kulmay rag ka mid ahaa madaxda dagaalyahanka Bosniya.\nWaxyaalkay noo sheegeen waxaa ka mid ahaa, aanna sir ahayn oo la wada ogaa, inay dawldaha krishtaanka ahi maalin walba hubka serbiyiinta dayuurado ugu gayn jireen. Waxay kaloo yiraahdeen:\n“Maalin walba waxaa timaadda ugu yaraan dayuurad weyn oo dalalka gaalada ka timaadda, ayna la socdaan wadaaddo krishtaan ah, oo cunno iyo dhar iyo kutubbadooda sita. Markaasay caruurta agoonta ah ee Muslimiinta oo aabayaaalkooda la laayey, xeryahana ku jira ayay kutubbadood u qaybiyaan, ayna ku dadaalaan inay krishtaamiyaan. Waxay caruurta baraan heeso lagu ammaanayo “Jesus”, waxayna siiyaan nacnac iyo wax macaan oo “Jesus” ku kor masawiran yahay, kuna dhigan yahay”.\nWaxay kaloo yiraahdeen:\n“Markay ergooyinka Qarammada Midoobay noogu yimaadaan xarumaha ay ciidammadeennu fadhiyaan, ayagoo leh waxaan abuubulaynna heshiis labada dhinac dhex mara, markay naga gaddoomaan, oo ay nus saacad naga sii maqan yihiin, waxaa na garaaca dayuuradaha serbiyiinta krishtaanka ah, waxaana xarumeheenna, oo sir ahaa, u sheega ergooyinka Qarammada Midoobay.\nKaddib waan barannay sirtooda, markaasaan markay naga gaddoomaan guurnaa oo aan degnaa meel ayan ogayn. Markaasey markay dayuuraduhu yimaadaan waxay duqeeyaan meel cidla ah.”\n“Dad qabiilka Serbia u dhashay oo krishtaanka ah, waxaa maalin walba loo keenaa dayuurad maalin walba Bosnia-Herzogovina ka qaadda oo geysa dalka Kanada, si xarbiga looga badbaadiyo.”\nArrinkaan dambena waxaa asbaabahay ku yimaadeen ka mid ahayd inay Wasiirka Koowaad ee Kanada ee waqtigaas, oo la oran jiray Malroune, oo xisbiga midigta ah ka tirsanaa, u dhaxday haweeney u dhalay Serbia, kuna dhalatay Serbia, oo qorshahaan ka dambaysay. Waxaan u malaynayaa inuu magaceedu ahaa Bianca ama Ranka.\nMalroune waa ninka soo saaray, ayaamahaas, sharci aan adduunka ilaa maanta meel kale ka jirin, loona bixiyay “Guilty by Association”. Sharcigaasu wuxuu dhigayaa inaan saraakisha sare ee shan dawladood loo oggolayn inay dalka Kanada degaan, ayagoo, siduu sharcigaas u dhigay, lasoo shaqeeyey madaxwenayaal kali tasha ahaa, oo ay sidaas dambigooda la wadaagaan. Shantaas dawladood afar ka mid ah waa Muslin, midna waa madow: Falsdhiin, Afganistaan, Bosnia, Somalia oo Muslin ah iyo Haiti, oo dad madow oo sabool ah deggan yihiin..\nArrinkaanu la yaab ma laha, maxaa yeelay Qarammada Middobay (UNO) waa urur la wada leeyahay oo waa shirka ku salaysan saamiga ay dawlad walba miisaaniyaddeeda ka bixiso, waxaana saamiga ugu weyn ee miisaaniyadda bixisa dawladda maraykaynka (USA). Marka maadaama ay saamiga ugu wayn ayagu bixiyaan, ayagaa Qarammada Midoobay u taliya.\nMaantadaan aan joogno, dawldda muslinka ah ee Bosnia-Herzogovina, waa dawlad aan xor ahayn, ee waa dawlad la haysto, waxaana dul fadhiya tan iyo waagaas ciidammada NATO, waxaana maamulo nin ay European Union soo magacawdo oo aan Bosnia kaba dhalan: waa mustacmarad NATO ay haysato. Maxayna reer Bosnia galabsadeen oo loo haystaa? Waa inay Muslimiin yihiin ee cid kale dambe kama gelin.


Faahfaahin:Weerar ay Al-shabaab ku Qaaday xero lagu Tababaro Sirdoonka Somaliya |\nFaahfaahin:Weerar ay Al-shabaab ku Qaaday xero lagu Tababaro Sirdoonka Somaliya\nUgu yaraan Shan Qof ayaa ku Dhintay Weerar isugu jiray ismiidaamin iyo mid toos ah oo ay xoogag ka tirsan Al-shabaab ku qaadeen saakay xarunta ay ku tababartaan ciidamada sirdoonka dowladda Somalia oo ku taalla degmada Shibbis ee Gobolka Banaadir.\nWeerarkan oo ku billowday Ismiidaamin ayaa waxaa xigtay is-rasaaseyn aad u xooggan oo dhexmartay kooxihii weerarka soo qaaday iyo cidiamada dowladda Somalia.\nSarkaal ka tirsan sirdoonka Somaliya ayaa sheegay in saddex ka mid ah kooxihi weerarka soo qaaday lagu dilay halkaas, isgaoo xusay in Xoogagga Al-shabaab aysan u suuro-gelin inay gudaha u galaan xarunta lagu tababaro Sirdoonka.\nGoobjoogayaal ku sugan degmada Shibbis oo uu Qaraxan ka dhacay ayaa iyagana laga soo xigtay in weerarka oo qarax ku billowday ay xigeen rasaas, iyadoo ay dadku sheegeen inay arkeen maydadka shan qof oo isugu jiray xoogagii Al-shabaab iyo askar ka tirsan ciidamada dowladda.\n“Qaraxu wuxuu ahaa mid xooggan, waxaana xigtay rasaas culus oo socotay muddo dhowr daqiiqadood ah, mana jirto cid gurigeeda ka bixi kartay xilligaas rasaasta oo si aad ah u dhacaysay awgeed… balse waxaan fursad u helnay inay soo baxno markii uu dhammaaday dagaalka,” ayuu yiri Cismaan Nuur oo ka mid ah dadweynaha ku nool degmada Shibbis.\nDhanka kale, warsaxaafadeed kooban oo kasoo baxay Xarunta Sirdoonka Somaliya ayaa lagu sheegay ciidamadooda ay ka hortageen aysanna u suurogelin kooxihii soo weeraray xerada inay gudaha u galaan.\n“Saddex ka mid ah ayaa lagu dilay weerarka, midkood wuxuu ahaa qofkii waday gaadhiga Ismiidaamiyay, labada kalena waxaa la toogtay iyago isku dayaya inay gudaha u galaan xarunta lagu tababaro ciidamada,” ayuu yiri Maxamed Yuusuf.\nUgu dambeyn, afhayeen u hadlay Al-shabaab ayaa isaguna sheegay inay weerarkaas ku dileen 10 askari oo ka tirsan ciidamada nabadsugidda iyo sirdoonka Somalia, balse kama uusan hadlin khasaaraha dhankooda kasoo gaaray weerarka ay qaadeen.


Waraysiga Zakariye warbaa wali iigu laaban – Bashiir M. Xersi\nDate: 10 Apr 2015Author: Bashiir M. Xersi 5 Comments\nALSHABAABNIMADU ma ahan oo kali ah QARXINTA, QIXINTA, QAARIJINTA, MIINADA, DILKA, NAFTIHALLIGNIMADA, GAAJEYTA IWM, ee waa haaneedinta iyo hirgalinta aragtida SHABAABNIMADA, ee ay salka iyo unugga u tahay ITIXAADNIMADU, dibna ka noqotay ICTISAAMNIMO.\nSida Shabaab loo dhibsado, loogu arko dhimaal, kuwan sare looguma maleeyo, haddana, iyagaa SHABAAB dhalay, ababiyey, koriyey, kana dhigay dhaqan loogu dhawaado Eebbe, oo JANNADA lagu muto.\nIsweydii, bulsho ahaan; imisa ayaa shabaab naga ah? Ha ku fiirin aragtida, inta gafuurku u duuban yahay, ee aan laba arag ama duurgalka ah, ee ku fiiri inta bulshada ka dhexmuuqata, haddana, aragtidooda aysan waxba dhaamin ta shabaab, inay shalay ka tirsanaayeen, wax ka dhiseen waxna ka ukneen ama iyaguba gardaadshay oo garabgaalay.\nInta kuwaa darajo, dallacsiin iyo ay helayaan duubid, ha ka yaabin in SHABAABNIMADU dhimato, le’ato ama dabargo’do, maxaa yeelay, haddaan Maska madaxa laga dilin ma dhinto, sidaa oo kale, haddaan kuwii shabaab dhalay, wax ka dhisay ama ku dhaqmay indhaha bulshada laga qarin, nabee inaan lagu/laga guulaysan. Ugama jeedo in la dilo ama la gumaado, ee waxaan uga jeedaa in aan bulshada loogu soo bandhigin BADBAADIYEYAAL, BARBAARIYEYAAL ama BAARRIYAAL oo kale.\nU fiirso, shabaab qofkii laga soo qabto ama isa soo dhiiba, haddii uu yahay sagaal sare waa la soo dhaweeyaa, darajana la siiyaa, ama lagu maamuusaa guri iyo deegaan uusan qarashkeeda bixin, haddiise uu yahay askari ama ciidan, waxaa la geeyaa tiirka, oo toogasho bah dilaad ah lagu oogaa! Bulsho dilaaga weyn qiimeysa, kan yarna qaarijisa, anaga unbaa ka jirna.\nTusaalooyinku waa badan yihiin, ee kan u dambeeyey, oo qormadu ku socoto aan kuu tusmeeyo. Zakariye Ismaaciil Xersi, wuxuu ahaa madaxa Sirdoonka Alshabaab laba bil ka hor, in kasta oo uu inkiray. Micnaha madaxa qaarijinta, dilalka qorshaysan iyo gaadmada ah, ee Shabaab fulin jireen xilligaa ka hor. Zakariye, asagoo baxsad ah, oo ka cararaya isla Shabaab, –Labadii LAQDABO ku heshiisa, LILLAAHI ayey ku diriraan!– ayuu isu dhiibay maamulka Gedo, oo reerkoodu deggan yihiin. Iska dhiibidda uu Gedo iska dhiibay waxaa lagu macneeyey laba arrin oo kala ah:\n– Maadaama uu ahaa xubin culus iyo madax sare, soo qabashadiisana magac iyo maamuus lagu mudan karo, ayuu jeclaystay in tolkiisa uusan dhaafin, si wixii nacfi iyo naruura ah iyagu ku helaan. “Tolkaaga iyo kabtaadaba dhexdaa looga jiraa!”\n– In haddii uu meel iska dhiibo ama lagu qabto, uu mudan karo dil degdeg ah, taas oo uu uga badbaadi karay oo kali ah, inuu tolkiisa dhexjoogo xilliga is dhiibidda, oo ka badbaadin karta in la maago.\nIsdhiibiddiisa ka dib, waxaa ii xigtay asoo shaar buluug qafiif ah gashan, inaan si kadis ah uga daawaday TVga dawladda, oo run ahaantii igu eheed filan iyo qaadan waa! Ma ninkii maalmo ka hor dadka wax ku oolka ah, ee leh; siyaasi, aqoonyahan, oday dhaqameed, dhaqaatiir, wariye, IQK dilkooda maleegi jiray ama wax ka goynjiray, waxna ka ogaa qarax walba oo ay Shabaab fuliso, ayaa isla TVga qaranka laga sii deynayaa, waliba isagoo sharfan? Yaab.\nTaas anoo la yaabban ayaa waxaa ii xigtay waraysi uu siiyey Idaacadda Codka Amerika, oo runtii aan la dhihi karin waraysi, ee lagu tilmaami karo gabar la sheekaysanaysay wiil ay isku xaafad ahaayeen, balse, aysan fool ka fool isu aqoon oo kale. Malaha, maadaama uu Idaacadda Maraykanka ku hormarshay waraysiga, waxay ka dhigan tahay, in si uun xiriir ugala dhexeeyey, ama ugu yaraan ay isku dan ahaayeen, haddii kale, muxuusan Idaacadda dawladda, oo uu martida u yahay u siin ama idaacadaha gudaha?.\nWeydiimaha iskood u imaanayaa waxaa ka mida; sidee loogu oggolaaday inuu waraysi bixiyo? Sidee loogu oggolaaday in waraysi laga qaado? Yaa u fasaxay? Sidee looga qaaday, mise la koontoroolay waxa uu sheegayey ama sheegayba?.\nWaxaa cad, sida ay qabaan dad badan oo aqoon u leh fekradaha iyo saamayntoodu, in aysan sahlanayn in Shabaabnimada haba laga bexee, raadkeedku si fudud ku go’i karin, sida aragtiyada kale, iyadu maba ku sii jirto, oo waaba diimaysan tahay, Janno, Ajar iyo Aakhiro ayaaba lagu doonaa!\nZakariye, waraysiga wuxuu ku sii indha adkaa aragtidii SHABAABNIMADA, ee uu dad iyo duunyo ku halaagay. Maxaa yeelay, Zakariye Shabaab hore ayuu ahaa, madaama uu ka yimid xeryihii Gedo ay ITIXAADKU ku lahaayeen, kuna soo hanaqaaday deegaankaa.\nSida aan wada ognahay, gobolka Gedo, sanadihii 96-97dii, waxaa ka hana qaaday dhaqdhaaq diimeed xooggan, oo dadkii deegaanka cunaha ka qabtay, heer markii dambe Xabasho la magansaday, oo waa meesha uu naga soo raacay Gen. Gabre, oo wuxuu hoggaaminayey ciidankii ITIXAAD kula dagaalay Gedo, heer maanta uu siyaasadda iyo maamullada Soomaalida ku milmay.\nSidoo kale, Maxamad Idiriska Maraykanka dacwadda sharci kala noqoshadu uga socoto ee leh: “Somalia shame on you!” wuxuu ku jiray madaxda ITIXAAD, oo ay ku go’een dhallin badan, haddaba, inta uusan Soomaali afka ku taagin, isagu ha is ceebsado!\nMarkii ITIXAAD gobolka Gedo ku soo kala carareen ka dib, saa waligoodba Xabashi uma babac dhigaane, oo Soomaalida kaliya ayey Libaax iyo Atoor u yihiin, Zakariye wuxuu u soo wareegay magaalada Muqdisho, oo 2000 uga baxay Iskoolka sare ee Marwazi, oo ay gacanta ku hayaan wadaaddo la baxay SALAFIYIHIIN, oo ITIXAADKA aragtida rabshadda iyo dagaalka xukun doonka ah uga duwan, balse, inta kale kala mid ah.\nZakariye Shabab wuxuu si rasmi ah ugu biiray 2003dii, balse, waraysiga wuxuu ku sheegay inuu ku biiray 2006dii. Halkaa waa meesha aan ku lahaa waraysi ma ahayn, ee sheeko ayuu ahaa. Lama hubo inuu markaa tabbar ciidan qaatay, balse, dad badan waxay qabaan inuu xitaa maray layliskaa.\nIsla sanadkii 2009kii, mar la isku dayey in wada hadal lala furo Shabaab, wafdigii ka socday Culimada Muslinka (gaar ahaan Ikhwaanka Qadar), waxa la sheegay in wafdiga Shabaab wada hadalka uu u matalyey isla Zakariye, dadkiina uu u kala saaray dhawr qaybood, oo ay ugu muhimsandeed:\n– In wafdiii baarlamanka Kuweyt ka socday lagu yiri idinka siyaasiyiin baad tihiin ee dhan u baxa.\n– Halka Umal iyo raggii kale ee la socday (Soomaalidii) lagu yiri; idinka waxaa la idin siinayaa siminaar ku saabsan diinta Islaamka, maadaama ay ka yimaadeen dhulgaalo (Kenya).\nHaddaba, ninka sidaa ahaa, walina ah, sidee inta uu isu soo dhiibay, loogu oggolaaday inuu siduu doono u hadlo? Saw ma ahayn in indhaha dadka laga qariyo, maadaama uu CABSI, DHIIG iyo ka samaysan yahay GEERI? Xasuuso, inta qof, ee Shabaab dileen, ma is leedahay Zakariye wax kama ogayn? Hadduu ka ogaa, haddaba, miyuusan DHIMASHO ka samaysnayn? Nabadda uu maanta baahinayo, muxuusan u qaadan maalintaa ay ka dhaweed? GABLAN!\nHalka uu noo sharrayo xiriirka Alqaacidda iyo Shabaab, saw kama muhim sanayn inuu nooga sheekeeyo, dadka ay dileen, waxa ay ku dileen, qaabka ay u diljireen, sida ay u xulan jireen iwm? Isagu meeqa ayuu wax ka ogaa ama amarkeeda baxshay? Anaga hadda yuusan isaga keen dhigin MALAGE, shalay wuxuu ahaa, ha nooga sheekeeyo fadlan.\nWaxaa la yaab leh Zakariye marka uu yiri, shisheeyaha ka garabdagaallama shabaab ee dalka jooga, kama badnaan karaan laba boqol! Yuu riwaayaddaa u dhigayaa? Midda kale ku lahaa; “waa filaa” inuu yareey ka sokow, wuxuuba malo sii galiyey tiro ahaanba, oo gabadha waraysiga ka qaadday, aysanba ku baraarugin. Mise waa ku baraarugtee, waxaa lagu yiri weydii weydiimo xaddidan?.\nWaxaan la yaabaa, waxaan aqrinayey in dib xabsiga loogu taxaabay wariyeyaal ka tirsan Idaacadda Shabeelle, albaabbadana la isugu dhuftay, oo lagu haysto inay sii daayeen codka Cali Dheere, afhayeenka Alshabaab, weerarkii Jaamacadda Gaarisa ka dib. Ogoow, Cali hadduu hadda isa soo dhiibo ama la qabto, wiilashan oo wali xiran, waxaa loola dhaqmayaa, sida hoggaamiye ama boqor oo kale!\nIs qabadsii, Sirdoonkii Shabaab Zakariye, ayaan waraysi u oggolaanayaa, anoo wali gacanta ku haya, wariye shaqadiisa gudanayana -haba ku jiro gaabise-, waan xiriyaa, idaacaddana waan xirayaa. Ani run ahaan Cali Dheere, Zakariye ayaa igala daran, oo aad baalka ku haysataan, ee fadlan bulshada Soomaaliyeed la wadaaga wixii xumaa, ee uu Zakariye samayn jiray.\nCali Dheere, waa cod baahiye ama cajal, hadba wixii loo sheego ama lagu duubo ayuu tebshaa, oo shaqo afhayeen oo dhan ayaa sidaa ah, balse, ninka go’aan ka gaari jiray dilka dadka, kaas ayaa mudan inaan codkiisa la maqal, araggiisana aan la arag, oo bulshada laga qariyo!\nPrevious Previous post: Formaajaa fiijiyey, farina u taagan tahay\nNext Next post: Fulin hungo iyo hoggaan fashilan! Q2AAD\n5 thoughts on “Waraysiga Zakariye warbaa wali iigu laaban”\ncumar cali says:\n6 May 2015 at 5:44 am\nMasha allah qoraa sare waan ku salamay Bashiir M. Xersi\nWalaal Cumar, waa kaa qaaday salaanta, in kasta oo aanan qoraa ahayn, iskaba daa sare, balse, si walba soo dhawaaw.\nPingback: Dilayaal ka la darajo sarreeya! | Bashiir M. Xersi\nPingback: Waraysiga Zakariye warbaa wali iigu laaban – cod shacabka


Farmaajo iyo Jawaari ma badbaadiyeen sumcadda iyo sharafka barlamaanka? - Caasimada Online\nHome Warar Farmaajo iyo Jawaari ma badbaadiyeen sumcadda iyo sharafka barlamaanka?\nFarmaajo iyo Jawaari ma badbaadiyeen sumcadda iyo sharafka barlamaanka?\n25 maalmood kadib Mooshinkii G. Jawaari oo keenay wel wel Siyaasadeed iyo Cabsi amni ayuu is casilay Gudoomiye Jawari, kadib markii uu ku qanciyey M. Farmaajo in uu is casilo si loo badbaadiyo magaca, sumcada iyo sharafka Golaha Shacabka oo khatar gashay, markii ay u kala jabeen laba garab, kuna heshiin waayeen Dastuurka iyo Xeer-hoosaadka u yaal Golaha, lagana cabsaday in ay gacmaha isula tagaan ama dhiig daata gaarto arintu, markii laba qoraal oo hanjabaad ku jirto kasoo baxday xafiiska Guddoomiyaha, kadibna hub lala galay xarunta Golaha Xildhibaanada qaarna ku hanjabeen in loo noqon-doono 1990 kii.\nSanadkii 2000 kadib waxaa nasoo maray Qalalaase Siyaasadeed oo gilgilay Ha’adaha dawladda iyo Madaxdii ugu sareysay dalka sida; Madaxweyne, Gudoomiye Barlamaan iyo R/wasaare:\n1-Qaar waa is casiley iyaga oo u turay dadka iyo dalka markii ay la kulmeen culeys dibadda ama gudaha ama labadaba sidii M. Cabdulahi yusuf iyo RW Farmaajo.\n2-Qaarna Barlamaanka ayaa riday si nabad ah ama buuq ah, si sharci ah ama sharci darro ah, si fara gelin ah ama khilaaf gudaha ah sida; Cadalla Deerow AUN ilaa Cabdiweli Sh. Axmed.\n3-Qaar waa aqbaleen in la riday sida; Cali Khaliif, Qaarna ma aqbalin sida: Shariif Xasan.\n4-Qaar waxey dhameysteen iyaga oo dhaawac Siyaasadeed qaba ama Mooshin ka yaal ama heshiis ku dhameystay dibna aan loo dooran sida; Cabdi-qaasim, Sh. Shariif, Aadan Madoobe iyo Xasan Sheakh.\n5-Qofka kaliya ee nabad iyo buuq la’aan ku dhammeystay dibna loo doortay wuxuu ahaa Gudoomiye Jawaari oo 6 sano gaaray.\nHadaba Siyaasadda “nin qaldaahu ma saxo wareeg kale mooyee” Taariikhda iyo dadkuna ma cafiyaan Siyaasigii eed ka gala ” Libaax nin ganay iyo kii galaday kala og”.\nWaxaa Mahad celin iyo Bogaadin mudan Gudoomiye Jawaari oo u turay waxna u reebay Sharafta, Magaca iyo Karaamada Golaha Shacabka iyo dadka ay matalaan oo wel wel iyo cabsi qabay 25 kii cisho ee la soo dhaafay.\nSidoo kale waxaa Ammaan, Qadarin iyo Bogaadin Mudan Madaxweyne Farmaajo oo dhexda u xirtay dadaal dheerna u galay in la badbaadiyo Sharafta iyo Magaca Golaha Shacabka iyaga oo aan ceeboobin, dhiigna ku daadan in uu dhameeyo arinta iyo in uusan fursad siinin fara gelin Shisheeye iyo Xaaja dhaqameed dhaqan.\nWaxaan rajeynaynaa in dhacdooyinkaan iyo kuwii ka horeeyey wax laga barto, lana gaaro bisayl siyaasadeed iyo isku tashi, meeshana laga saaro khilaafkii iyo kala aragti duwanaantii nasoo martay, lana qaato “xalay-dhalay” Madaxdana la siiyo waqti iyo fursad ay ku xallin karaan mushkilada-hayna iyo baahiyadeyna.


Filimkii Trump u shiday Kim Jong-Un – Video • Horseed Media\nYou are here: Home / Somali News / Filimkii Trump u shiday Kim Jong-Un – Video\nFilimkii Trump u shiday Kim Jong-Un – Video\nJune 13, 2018 - By: Khalid Yusuf\nKulankii Taariikhiga ahaa ee shalay dalka Singapore ku dhexmaray hogaamiyayaasha Maraykanka iyo Kuuriyada Waqooyi ayaa la sheegay in Donald Trump intuu kulankaasi socday filim u shiday Mr.Kim Jong Un si uu ugu dhiiri-geliyo heshiis dhexmara labada dhinac.\nFilimkan gaaban oo soconayey 4 daqiiqo ayaa lagu muujinayey in dan weyn ugu jirto labada dhinac inay heshiiyaan, taasina sare u qaadi doonto horumarka iyo waliba ganacsiga dalka Kuuriyada Waqooyi.\nMuuqaalankan ayuu Trump doonayey inuu ku saameeyo Hogaamiyaha kuuriyada Waqooyi Kim Jong Un oo la sheego inuu jacelyahay filimaanta, Trump ayaa sheegay in markii uu filimkan u shiday wafdiga Kim Jong Un ay si weyn uga heleen, waa siduu hadalka u dhigayee.\nKadib markii muuqaalkan isla shalay lagu faafiyey baraha bulshada ku sheekaysato ee internetka ayey shacabka iyo waliba saxaafada siyaabo kala duwan uga hadleen filimkan oo lagu tilmaamay barobogaando ay sameeyeen Aqalka Cad.\nKulankii shalay ayey labada hogaamiye kasoo saareen heshiis horudhac ah oo ay ku sheegeen balanqaadyo sida in Kuuriyada Waqooyi ay burburiso hubkeeda Nukliyeerka, halka Donald Trump balan qaaday in ay qaadi doonaan cunqabateynta iyo cadaadiska ay saareen dalkaasi markuu fuliyo balanqaadkiisa.\nBalse Trump ayaa si lama filaan ah sidoo kale u sheegay in ay joojin doonaan dhoolatuskii Militari oo ay sanad walba wada sameyn jireen ciidamada Maraykanka iyo Kuuriyada Koonfureed, go’aankan oo kadis ku noqday dowlada Kuuriyada Koonfureed ee xulafada la ah Maraykanka.\nTrump ayaa ku sheegay dhoolatuska militari ee sanad walba ka dhaca Koonfurta Kuuriya mid ay ku baxdo dhaqaalo badan oo aan loo baahneyn, Kuuriyada Waqooyi ayaa muddo dheer ka cabaneysay dhoolatuskaasi militari.\nXus loo qabtay dadkii ku dhintay weerarkii Hotel DusitD2, Nairobi\nTalibanka Afghanistan oo dilay in ka badan 100 Askari\nIsrael oo duqeysay Ciidamada Iran ee ku sugan Siiriya – Video\nDowlada CHAD oo Mali looga dilay askar kadib booqashadii Netanyahu\nKooxda ‘Real IRA’ oo lagu eedeeyey weerarkii bambaano ee Waqooyiga Ireland\nMadaxweynaha Hirshabelle oo isku Shaandhayn ku Sameeyay Gollihiisa Wasiirada\nMd Farmaajo oo waraaqaha aqoonsiga ka guddoomey safiirada Masar iyo Indonesia-Sawiro\nEng Yariisow oo ka qeyb galay buug lagu soo bandhigayay siyaasada barakacayaasha-Sawiro


Xeeri Ilaaliyaha Guud ee Maraykanka, William Barr ayaa arbacadii shalay hortagay Congress-ka si uu u difaaco sidii uu u maareeyey warbixin 22-kii bishii March uu u soo gudbiyey dambi baaraha gaarka ah ee eegayey faragalintii Ruushka ee doorashadii Maraykanka ee sanadkii 2016-kii.\nBarr ayaa sheegay in go’aanka uu warbixin kooban kaga qoray warbixinta dheer uu ahaa mid isaga u gaar ah. Barr waxa uu diiday su’aalo laga weydiiyey sida uu u sawiray waxyaabihii baarista Mueller ka soo baxay.\nDhageysigan oo uu ka muuqday cadaawad xisbiyada u dhaxaysa ayaa Dimoqraadiyiintu ay su’aalo kulkulul ka weydiiyeen warbixintii afarta bog ahayd ee uu ku soo koobay warbixintii dambi baaraha gaar ah iyo waliba cabasho daba socotay oo Meuller uu isaga u gudbiyey.\nDimoqraadiga ayaa Barr ku eedeeyey si hoos u dhigay caddeymihii habdhaqankiii Trump isaga oo dadaal ugu jiray inuu sabab u yeelo go’aankiisii muranka dhaliyey ee uu doonayey inuu madaxda kaga dhigo mid ka maran inuu caddaaaladda horjoogsaday.


Sida loo furo galka hal gujin gudaha Windows 11 | Forum Mobile\nSida loo furo galka hal gujin gudaha Windows 11\nDaniel Terrasa | 28/10/2021 09:00 | Nidaamyada hawlgalka, Windows\nWaxaa jira shakiyo iyo su'aalo badan oo la socda furitaanka nooca cusub ee nidaamka hawlgalka Microsoft. Tusaale ahaan, isticmaaleyaal badan ayaa weydiiyay su'aasha ah sida loo furo faylalka hal gujin gudaha Windows 11. Ma la mid yahay Windows 10 iyo noocyadii hore? Ma jiraan wax khiyaano ah ama wax cusub?\nDhab ahaantii, wax walba waa sidii ay weligeed ahaan jireen. Ama maya. Waxay kuxirantahay sida aan rabno inaan u habeyno ikhtiyaarkeena. Waxay u muuqataa jahawareer, laakiin runtu waa mid aad u fudud. Hoos ayaan ku sharaxaynaa.\n1 Habka laba-guji ee caadiga ah\n2 Sida loo awood hal-guji galka furan ee Windows 11\n3 Dami Hal-guji Folderka Furan ee Windows 11\nHabka laba-guji ee caadiga ah\nSida caadiga ah, si aad u furto fayl gal gudaha Windows 11 waxa kaliya oo ay tahay inaad sameyso waa laba jeer guji iyaga ku saabsan. Habka qadiimiga ah, oo si fiican loo yaqaan adduunka oo dhan. Waqtigaas Microsoft waxay dooratay nidaamkan si ay uga fogaato inay si lama filaan ah shay ugu furto PC-gaaga.\nSi kastaba ha ahaatee, qof walba kuma qanacsanayn habkan wax loo qabanayo. Microsoft waxay heshay sanado indho-indheynta isticmaalayaasha badan oo tixgeliya in tani aysan ahayn mid aad u firfircoon ama aan si toos ah loo baahnayn. Way fududahay in la qiyaaso doodooda: 'Waa maxay sababta ay qasabka labaad ugu baahan tahay? Waa maxay wakhti lumis aan macquul ahayn! "\nCabashooyinkan waa la maqlay, inkastoo inta badan isticmaalayaasha aysan wax dhib ah ku qabin laba jeer gujinta. IYO xalku wuxuu ahaa solomonic, isku dayaya in uu qof walba ka farxiyo. Wax dhif ah ayaa lagu guuleysto, inkastoo kiiskan ay u muuqato in uu sameeyo.\nSidaa darteed, kuwa aan ku qanacsanayn, gudaha Windows 11 waxaa suurtagal ah in lagu furo faylalka hal mar. Kuwa door bida in arrimuhu u sii ahaadaan sidii caadiga ahayd ma aha inay wax sameeyaan.\nSida loo awood hal-guji galka furan ee Windows 11\nSi aad awood ugu yeelatid doorashadan waa inaad raacdaa talaabooyinkan soo socda:\nMarka hore, waa inaad furto Furaha Faylka isku mar riixaya furayaasha Windows + E.\nMarka xigta waa inaad gujisaa saddex dhibic icon, sida ka muuqata sawirka kore, si aad u soo qaadatid liiska xulashooyinka cusub.\nLiiskan waxa ka muuqda sanduuqa wada hadalka ee "Xulashada faylka".\nWaxaa ku jira «Guud» tab waa inaad doorataa ikhtiyaarka "Hal guji si aad shay u furto."\nUgu dambeyntii waa inaad gujisaa badhanka "Codso" si aad u kaydiso isbedelada oo guji "OKAY" si aad uga baxdo "Faylka Options" menu.\nIyada oo goobtan la awooday, marka aan rabno in aan dooranno fayl kasta ama walx kasta, si fudud dul heehaab dhowr ilbiriqsi (ficil beddelaya kan ugu horreeya ee labada gujis ee caadiga ah). Kadibna waxaan ku furi karnaa hal gujin.\nDami Hal-guji Folderka Furan ee Windows 11\nSida loo joojiyo hal-guji galka furan ee Windows 11\nWaxaa suurtogal ah in isticmaaleyaal badan lagu dhiirigeliyo inay tijaabiyaan doorashadan cusub Windows 11 si ay u arkaan sida ay u shaqeyso, laakiin markaa waxay rabaan ku noqo habka soo jireenka ah ee laba-guji. Waxa kale oo suurtogal ah (sababta u diiday?) in kuwa sheegtay doorashadan ay go'aansadaan inay iska tuuraan mar haddii ay tijaabiyeen. Oo xataa waxaa jiri doona kuwa raba inay ka boodaan geli labada ikhtiyaar: hal gujin iyo laba jeer guji, sida ku habboon waqti kasta.\nDhammaan kiisaskan, waxaa jira dariiqa looga baxo curyaaminta ikhtiyaarka ah in lagu furo faylasha iyo faylalka hal mar. Waa kuwan tillaabooyinka la raacayo:\nSida kiiskii hore, si aad u bilowdo waa inaad furto Furaha Faylka isku mar riixaya furayaasha Windows + E.\nMarkaa waa inaad gujisaa saddex dhibic icon si aad u soo bandhigto liiska ikhtiyaariga ah ee shaashadda.\nIn menu this, sida aynu hore u soo aragnay, sanduuqa wada hadalka ee "Xulashada faylka".\nAan aadno "Guud" tab, Halka markan ay tahay inaad doorato ikhtiyaarka "Laba jeer guji si aad u furto shay".\nWaxaan riixnaa badhanka "Codso" si isbeddellada la sameeyay loo badbaadiyo oo aan gujino "OKAY" si aad uga baxdo "Faylka Options" menu.\nOgaanshaha labada habba, waxaan isticmaali karnaa laba jeer gujinta caadiga ah ama habka hal gujis si aan u furno faylalka iyo faylalka gudaha Windows 11, annagoo awood u leh inaan mid kasta dooranno sida ay doorbidayaan.\nWadada buuxda ee maqaalka: Golaha Moobaylka » Nidaamyada hawlgalka » Sida loo furo galka hal gujin gudaha Windows 11\nAmarka sirta ugu qosolka badan Alexa\nKani waa daawashada sawir ee ugu fiican Windows 10


Fan Fan Qaboojiyaha Fan Taageere qaboojiye taageere matoorrada korontada\nQaboojinta Fanka Matoorka\nWaxaan nahay soo saaraha qaboojinta marawaxada\nKoronto dhaliyaha ayaa dhaliya kulayl badan marka uu wareego si uu koronto u dhaliyo, hawo qabowna waa in ay dhex martaa istaatarka iyo rotor-ka. Sidaa darteed, waxaa jiri doona marawaxadaha hal daraf ee matooriyaha. Marawaxada xawaaraha sare leh waa in ay damiyaan hawada qaboojinta, waana in ay jiraan qaar ka baxsan shabag u eg shabagga (inta badana ku xidhan goobabada) waa muraayada koronto-dhaliyaha, kaas oo ka ilaalinaya marawaxada si ay uga hortagto in walxuhu ku dhacaan marawaxadaha. .\nDaboolka marawaxada baabuurta iyo daboolida marawaxada dhaliyaha waxa si wada jir ah loogu tilmaamaa daboolida marawaxada matoorka. Waxaa jira laba hawlood: 1. Heerka ilaalinta IP-ga, sida IP54, lambarka koowaad waa in laga ilaaliyo adkaha ku dhex milma kiiska iyo in laga ilaaliyo dadka inay taabtaan qaybaha khatarta ah ee kiiska. Muraayaddu waa inay ka ilaaliso walxaha shisheeye inay taabtaan marawaxada. Tirada labaad waxay u taagan tahay awoodda ilaalinta dareeraha. 2. Xakamee marinka hawada. Sababtoo ah marawaxadu is-qaboojiso, haddii uu jiro muraayad, muraayadda ayaa lagu afuufi doonaa dhammaadka D iyada oo la raacayo farqiga (qaybinta wareegga) ee u dhexeeya muraayadda iyo kulaylka, taas oo ka qaadaysa kulaylka weelka kulaylka. Haddii aysan jirin muraayadda hore, dabaysha marawaxadu ma laha jihada, iyo saamaynta kulaylka ayaa aad u liidata.\nSi kastaba ha ahaatee, waxaa mudan in la doorto na!\nWaxaan nahay shirkad soo saarta marawaxada qaboojinta alaabada taxanaha ah. Sannado badan oo horumarineed ka dib, shirkaddu waxay ku guulaysatay kalsoonida macaamiil badan oo waaweyn iyada oo loo marayo alaab tayo sare leh iyo adeegyo aad u fiican. Sannado badan oo waayo-aragnimo wax-soo-saar ah ayaa ku siinaysa alaab wanaagsan.\nTan iyo markii la aasaasay, shirkaddu waxay had iyo jeer u hoggaansamaan mabda'a maaraynta hibada-ujeedka ah, waxay soo ururisay aqoonyahannada warshadaha, isku darka tignoolajiyada macluumaadka ajnabiga ah ee horumarsan, hababka maaraynta, iyo hawlaha shirkadaha oo leh xaqiiqda gaarka ah ee shirkadaha gudaha si ay u siiyaan shirkadaha xalal buuxa.


Wasiirka Arimaha Gudaha Iyo Masuuliyiinta Ugu Sareeya Xagga Ciidamada Oo Maanta U Kicitimay Dalka Jabuuti +Dhageyso - Somaliland Post\nHome News Wasiirka Arimaha Gudaha Iyo Masuuliyiinta Ugu Sareeya Xagga Ciidamada Oo Maanta U...\nWasiirka Arimaha Gudaha Iyo Masuuliyiinta Ugu Sareeya Xagga Ciidamada Oo Maanta U Kicitimay Dalka Jabuuti +Dhageyso\nHargeysa(SLPOST)-Wefti uu hogaaminayo Wasiirka Wasaaradda Arimaha Gudaha Somaliland Cali Maxamed Warancade,,islamarkaana uu wehelinayo Taliyaha Ciidanka Booliska Sareeye Guuto Cabdilaahi Fadal Iimaan ayaa maanta u kicitimay dalka Jabuuti. Weftiga ayaa u jeedada socdaalkooda ku sheegay mid khuseeya iskaashiga Xuduudaha iyo amaanka.\n“Runtii sidaad la socotaan dalkan Jabuuti waa dal aynu Saaxiib nahay, aad iyo aadna aynu iskugu dheernahay, markaa waa lagama maarmaan marwalba in laga wada hadlo sidii la isku kaashan lahaa iyo sidii la iskaga war hayn lahaa iyo in Talooyinka la iswaydaarsado.” Ayuu yidhi Wasiir Cali Warancade oo warbaahinta la hadlay intii aanay Madaarka Hargeysa ka dhoofin.\nWasiirka Arimaha Guduhu waxa uu intaasi raaciyay “ Markaa Runtii arimo badan oo ay ka mid tahay dhinaca Nabad galyada, dhinaca iskaashiga Xuduudaha, dhinaca wada shaqaynta iyo sidii loo sii horumarin lahaa wada shaqaynta ayaan u tagaynaa, waana dal aynaan kala maarmi Karin, haddii ay tahay dhinaca labada shacab iyo labada dawladoodba.markaa aad iyo aadbaan ugu faraxsanahay inaanu dawladda jabuuti shirarkaasi la galo”.\nWasiirka oo wax laga waydiiyey muhiimada keentay in madaxda dhinaca amaanka u qaabilsan Somaliland Arimahaasi wakhtigan kala hadlaan Jabuuti wuxuu ku jawaabay “ Waa ahmiyadda Balaadhan ee annaga iyo jabuuti naga dhexaysa awgeed, markaa sidaas ayaanu weftigaasi ugu tagaynaa wixii nabad galyada khuseeyana waanu ka wada hadleen\nHalkanka Dhageyso Codka


Dowlada KMG oo Dib u dejin ku sameyneyay Barakacayaasha Muqdisho (Sawiro) – SBC\nDowlada KMG oo Dib u dejin ku sameyneyay Barakacayaasha Muqdisho (Sawiro)\nDowlada KMG ah ee Soomaaliya ayaa dib u dejintii ugu balaarneyd u sameysay maanta dad barakacayaal ah oo ka mid ah kuwo maalmihi ugu dambeeyay ku soo qululayay magaalada Muqdisho xarunta dalka Soomaaliya.\nDib u dejintan ayaa loo sameeyay qoysas barakacayaal ah oo muqdisho soo gaaray maalmihii ugu dambeysay kuwaas oo ka soo cararay dhibaatooyin badan oo ay u geysatay abaar ba’an oo ku habsatay deegaanadii ay ku dhaqnaayeen .\nDadkan barakacayaasha ah ayay dowlada KMG ah uga sameysay xero lagu magacaabo Buulo qaran gudaha degmada Dharkiinlay ee magaalada Muqdisho, waxaana la arki karay dadka barakaca yaasha ah oo lagu daabulayo gawaarida noodyadooda waaweyn kuwaas oo lagu geynayay halka dib u dejinta loogu sameeyay.\nMasuuliyiin iyo madax sar sare ayaa ka qeyb galay dib u dejintaasi iyadoo ay ku soo aadeyso dib u dejinta dadkan loo sameynayo xili magaalada Muqdisho uu maanta soo gaaray isku dubaridaha xafiiska bin’aadan nimada Qaramada Midoobay mark bowdhan, kaas oo arimaha uu u yimid Muqdisho lagu sheegay in ay ugu horeyso arinta u kuurgalka dadka barakacayaasha ah ee ku dhibaateysan Muqdisho.\nWeli waxaa soconeysa Dib u dejinta dadkaasi loo sameynayo waxaana wixii ku soo kordha aad kala socondoontaan wararkayaga dambe.


Shirkii Saxiixayaasha Roadmapka oo lagu soo gabagabeeyey Nairobi\nAugust 5, 2012 - Written by Nairobi:-Shirkii 6 Saxiixayaasha uga socdey magaalada Nairobi ayaa dhawaan la soo afmeeray waxaan hadda saxaafada la hadlaya Ra’iisul wasaaraha Dowllada Federalka Soomaaliya Dr Cabdiweli Maxamed Cali iyo ergeyga gaarka ah ee Qaramada Midoobay u qaabilsan arrimaha Soomaaliya Dr Ausgostine Mahiga.\nShirka Jaraa’id ee ay si wada jir u qabteen Ra’iisul wasaarha DFS Dr Cabdiweli Maxamed Cali Gaas iyo Ergeyga gaarka ah ee Qaramada Midoobay u qaabilsan arrimaha dalka Soomaaliya Mahiga ayaa waxaa ay sheegeen in shir kii saxiixayaasha uu guul ku dhamaaday wixii laga wada hadlayna laga hishiiyey marka laga reebo Madaxweynaha DFS Sh Shariif Sh Axmed oo shirk ka baxay saaka tegay magaalada Muqdisho.\nIlo wareed lagu kalsoon yahay ayaa Halgan.net u sheegay in khilaafka ugu weyn uu ka taagan yahay qaabka loo soo xulayo baarlamaanka dowllada la dhisi doono iyo cida soo xulaysa iyadoo arrinkaas uu salka ku hayo loolanka siyaasadeed ee u dhexeeya hogaamiyaasha soomaaliya oo ay ku doona yaan in ay ku guulaystaan doorashada dhacaysa 20 Augusta ka dib oo beesha caalamku ay gacan weyn ku leedahay.\nMadaxweyne Sheekh Shariif Sh Axmed ayaa ka biyo diiday qaabka loo soo xulayo xilibaanada ka imaanay Gobollka Sool iyo in doorashada Madaxweynaha laga soo hormariyo tan guddoomiyaha baarlamaanka iyo isagoona codsaday in wax laga bedelo gudiga soo xulida baarla maanka arrinkaas oo saxiixayaasha Road Mapka ay ka diideen Madaxweynaha taasna ay sababtay in uu shirka ka baxo balse shirka ayaa markii danbe waxaa la isku raacay in doorashada madaxweynaha laga soo hormariyo tan guddoomiayah baarlamaanka.\nDhinaca kale Madaxweynaha dowllada Puntlland Dr.Cabdiraxmaan Faroole ayaa ku adkeysanaya in xilibaanada ka qayb galay dowllada cusub ee ka imaanaya Gobollada ay Puntlland ay maamusho ay soo xulitaankooda ay ku yeeshaan talo aana loo gacan dhaafi karin Raiisul wasaare Cabdiweli Gaas xilibaanada aad la iskugu hayo waxaa weeyey xilibaanada ka imaanaya Gobolka Sool iyo dhinac Ahlusunah.\nWarkaan wixii faahfaahin ah oo ku soo kordha dib ayaan idinkaga soo gudbin doonaa insha allaahu.


(Deg Deg) Dagaal laga cabsi qabo in uu ka dhex dillaaco ciidanka Haramcad & Ciidanka Ahlu Sunna - Muqdisho Online. Caasimada Muqdisho\nHome Wararka (Deg Deg) Dagaal laga cabsi qabo in uu ka dhex dillaaco ciidanka...\nCiidamada HaramCad oo uu horjooge u yahay Farxaan Qaroole oo aay qaraabo yihiin MW Qoor Qoor oo kaashanaya kuwa Jabuuti ayaa howlgal ammaanka lagu xaqiijinayo ka billaabay duleedka Dhuusamareeb oo aay isku aruursanayaan ciidamadii Ahlu Sunna & kuwa beesha Ceyr oo diidan in aay wareejiyaan hubkii Ahlu Sunna.\nWaxaa hoggaaminaya howlgalkan taliyaha Ciidanka Haramcad iyo taliyaha Ciidanka Jabuuti ee jooga Galmudug. Ciidamada wadajirka ah ayaa la sheegay in ay sugayaan amniga islamarkaana la dagaal geli doonaan kooxaha dhibka geysta.\nWaxaa laga dareemayaa magaalada Dhuusomareeb saan saan dagaal, waxaana si xowli ah ku socda qaban qaabo dagaal sokeeye, sida uu sheegay Axmed Rooble oo ka mid ah odayaasha degaanka.\nHoggaamiyaha Galmudug Qoor Qoor ayaa wacad ku maray in uu soo afjari doono kooxaha fallaagada ah isagoo ula jeeda beesha Ceyr mar uu shalay tababar u soo xiraayay ciidan la keenay magaalada Cadaado oo aay isku hayb yihiin Qoor Qoor.\nPrevious article(Xog) Halista ku soo wajahan ololaha dib u soo doorasho ee Maxamed Farmaajo\nNext article(Xog) Ku tagri falka awoodda doorashada oo durba soo shaac baxday & Lafagareen oo xaqiijiyay kursi


Guddoomiyihii baarlamaanka oo isku Casilay...Wararka naga soo gaaraya magaalada Addis Ababa ee xarunta dalka Ethiopia ayaa sheegaya inuu is casilay Guddoomiyihii baarlamaanka Ethiopia Abadulla Gemeda.\nPosted by salaad on October 08 2017\nWararka naga soo gaaraya magaalada Addis Ababa ee xarunta dalka Ethiopia ayaa sheegaya inuu is casilay Guddoomiyihii baarlamaanka Ethiopia Abadulla Gemeda.\nGuddoomiyaha baarlamaanka ayaa warqadaha is casilaada ku wareejiyay guddiga fulinta ee ururka ”Eprdf” waxaana la soo warinayaa in guddiga uu aqbalay.\nGuddoomiyaha baarlamaanka ayaa cadaadis kala kulmay madaxda ugu sareysa dalka iyo Xildhibaanada baarlamaanka kadib markii lagu helay kiisas is biirsaday oo ku aadan shaqada baarlamaanka.\nWararka qaar ayaa sheegaya in Guddoomiyaha lagu helay musuq lacageed iyo ku tagrifal awooda madaxda ugu sareysa dalka.\nGuddiga fulinta ayaa sheegay in dhawaan ay soo sharixi doonaan shaqsigii badali lahaa Abadulla Gemeda oo mudda 10 sano ka badan ahaa Gudoomiyaha baaralamaanka Ethiopia.\nGuddiga ayaa baadi-goob ugu jira shaqsiga buuxin lahaa booska Abadulla Gemeda, waxaana suuragal ah in xilkaasi la magacaabo iyadoo aanu dhicin doorasho Si kastaba ha ahaatee, sharciyada baarlamaanka Ethiopia ayaa aad uga duwan kuwa dalalka kale ee dhaca qaarada Africa.


Daawo: Galmudug & Ahlu Sunna oo heshiiyay iyo Maamul sameysi oo la kala saxiixday | KEYDMEDIA ONLINE\nDaawo: Galmudug & Ahlu Sunna oo heshiiyay iyo Maamul sameysi oo la kala saxiixday\nGaalkacyo (KON) - Maamulada Galmudug iyo Ahlu Sunna Waljamaaca oo maalmahaan ku Shirayay Magaalada Gaalkacyo ayaa Heshiis Hordhac ah gaareen oo ay isku raaceen in la sameeyo Maamul goboleed ay ku mideysan yihiin oo ka howlgala gobollada dhexe ee Soomaaliya.\nKulankaan ayaa Magaalada Gaalkacyo lagu soo xiray waxaana kala saxiixday madaxweynaha Galmudug Cabdi Xasan Cawaale (Qeybdiid) iyo guddoomiyaha saddexda gole ee maamulka Ahlu Sunna ee gobollada dhexe Sheekh Ibraahim Sheekh Xasan Guureeye.\nMadaxweynaha Galmudug Cabdi Qaybdiid ayaa wuxuu sheegay in loo baahanyahay in deegaanada isku dhow leesku darsado Maamulka isla markaana laga wada shqeeyo horumarinta.\nDhawaan ayaa laga wada hadli doonaa sidii loo dhisi lahaa Maamul.\nDhageyso Khudbada Madaxweynaha Galmudug: Halkaan Guji\nGobalada Dhexe iyo Maamulada ka Jira\nGobaladaan ayaa haatan waxaa ka jira maamulo badan oo aanan lahayn wax xariir ah, ama wada shaqayn midana.\nQaybo ka mid ah waxaa ka arimiya Maamul hoostaga dowlada Soomaaliya, halka qayb kalana ay joogaan ciidamo ama dagaalyahano kale oo ka tirsan Al-Shabaab, labada dhinacna dagaal ayaa ka dhaxeeya.\n2. Gobalka Galgaduud\nQaybo ka mid ah gobalkaan waxaa ka arimiya maamul Ahlu Suna, qayb kalana waxaa ka arimiya Al-Shabaab, Qaybo kalana waxaa ka jira maamulka Ximan iyo Xeeb, sadaxdaan maamulna ma jiraan wax xiriir ah oo ka dhaxeeya.\n3. Gobalka Mudug\nQaybo ka mid ah gobalkaan waxaa ka taliya Maamulka Galmudug, qaybo kalana waxaa ka arimiya Maamulka Puntland, deegaanada qaarna waxaa isku heesta Galmudug iyo Ximan iyo Xeeb.\nMarkii loo eego Dastuurka Soomaaliya oo dhigaya labo gobal iyo wixii ka badan in ay noqon karaan Maamul gobaleed, dhamaana maamuladaan ma ahan kuwo sharci ku taagan mana jiro maamul heesta labo gabal iska daa wax ka sii badane.\nKeydmedia Online - Xafiiska Gaalkacyo / Muqdisho


Waa maxay u jeedka Madaxweyne Farmaajo ka lee yahay Shirka Garoowe | Dayniiile.com-Latest news from around the world\nHome Warkii Waa maxay u jeedka Madaxweyne Farmaajo ka lee yahay Shirka Garoowe\nWaa maxay u jeedka Madaxweyne Farmaajo ka lee yahay Shirka Garoowe\nMadaxweynaha waqtigiisu dhamaaday ee Soomaaliya Maxamed Cabdullaahi Farmaajo ayaa xalay iclaamiyay shir kale oo looga hadlayo arimaha doorashooyinka dalka , waxaana shirkan isugu imaanaya dowlada federaalka iyo dowlad goboleedyada.\nMusharax Madaxweyne Cabdiraxmaan Cabdishakuur Warsame ayaa sheegay in Farmaajo ujeedka uu shirkan u iclaamiyay ay tahay in uu ku moodo shirkii xalay Golaha Amaanka uga hadleen xaalada Soomaaliya .\nWaxa uu sidoo kale sheegay Musharaxa in Farmaajo doonayo in shirkan isaga horkeeno maamulada Puntland iyo Galmudeug sidoo kale maamulka Puntland ku tuso in wali uu yahay Madaxweynaha Soomaaliya.\n”Shirka uu Madaxweynihii hore Farmaajo soo tuuray, koox ka mid ah beesha caalamkana la wadaan wuxuu ku doonayaa:- 1- In uu ku moodo Shirka maanta Golaha Amaanka ee Soomaaliya looga hadlayo. 2- In uu Galmudug iyo Puntland iska hor keeno 3- In uu tusiyo in uu weli madaxweyne yahay. Waxaanse rajaynayaa in Puntland ay fahmi karto fitnada Farmaajo, diktatoor dhacayna fursad siin doonin.” ayuu yiri C C Warsame.\nShirkan Madaxweynaha waqtigiisu dhamaaday ee Soomaaliya uu mar kale iclaamiyay ayaa kusoo aadeysa xili uu dhamaaday mudo xileedkiisa walina aan heshiis laga gaarin doorashada, waxaana shirkan ku dhashay cadaadis ka yimid beesha caalamka.\nPrevious articleWar deg deg ah Puntland po ku gacan seertay in shir ka Farmaajo ku baaqay lagu qabto Garoowe\nNext articleGolaha Amaanka oo ka shiray xaalada Dalka Soomaaliya\nshacabka Falastiiniyiinta oo billaabay inay ku dibad-baxaan Madaxweynaha Falastiin maxamuud Cabaas\nMohamed Abdullahi Mohamed - July 4, 2021 0\nBoqolaal Falastiiniyiin ah ayaa Sabtidii isugu soo baxay magaalada Ramallah ee Daanta Galbeed ee la haysto, ayaga oo ka banaan-baxaya madaxweyne Maxamuud Cabaas, xilli...\nMadaxweynaha dowladda Puntland Deni oo saakay ku wajahan Garowe kadib markii...\nMaxaa soo kordhay dhanka khilaafka doorashada …?\nAmmaanka xarunta Capitol Hill oo aad loo adkeeyay, kadib xog la...\nMadaxweynaha Koonfur Galbeed Lafta Gareen oo Baydhabo ku qaabilay saraakiil...\nRag hubeysan oo dhowr arday ah ka afduubtay kuleej ku yaalla...\nKhudbadii furitaanka ee Agaasimaha Guud ee WHO ee warbaahinta kooban ee...\nMagaalada Addis Ababa oo lagu saxiixay Heshiis lagu joojinayo Dagaalka...


Daawo Sawiro: Meydadka Ciidamadii AMISOM ee lagu laayay Shabeelaha Hoose oo la geeyay Kampala. – wadankaaga.com\nHome / Somali News / Daawo Sawiro: Meydadka Ciidamadii AMISOM ee lagu laayay Shabeelaha Hoose oo la geeyay Kampala.\ncowke August 3, 2017\tSomali News Leave a comment 34 Views\nMeydadka Ciidamo katirsan AMISOM gaar ahaan kuwa kasoo jeeda dalka Uganda oo lagu laayay axadii lasoo dhaafay sagaal ka dhacay gobolka Shabeelaha Hoose ayaa la geeyay magaalada Kampala ee Caasimada dalka Uganda.\nDiyaarad nuuca xamuulka qaada ayaa magaalada Muqdisho ka qaaday meydadka 12-askari oo katirsanaa Ciidamada AMISOM kuwaa oo lagu dilay dagaal ka dhacay Duleedka Degmada Buulo Mareer ee gobolka Shabeelaha Hoose.\nSaraakiil katirsan Ciidanka Milatariga dalka Uganda ayaa meydadka askarta la laayay kusoo dhaweeyay garoonka Diyaaradaha Entebbe ee magaalada Kampala, waxaana la filayaa in askaran loo sameeyo aas qaran.\nAl Shabaab ayaa sheegtay dagaalkii ka dhacay gobolka Shabeelaha Hoose maalintii Axada ay ku dileen 39-askari oo katirsanaa Ciidamada AMISOM, hasa ahaatee waxaa warkaasi beenisay Wasaarada Gaashaandhiga Uganda oo sheegtay in kaliya looga dilay dagaalkaasi 12-askari.\nPrevious Dhageyso: Askar ku Geeriyootay Diyaarad ku Burburtay Djibouti\nNext Madaxwene Trump oo Saxiixay Xayiraad lagu soo rogay Ruushka iyo Caro arintaasi ka dhalatay


ARRINTII ay isku hayeeen Jabuuti iyo Somaliland oo u muuqata in xal laga gaaray - Caasimada Online\nHome Warar ARRINTII ay isku hayeeen Jabuuti iyo Somaliland oo u muuqata in xal...\nARRINTII ay isku hayeeen Jabuuti iyo Somaliland oo u muuqata in xal laga gaaray\nHargeysa (Caasimada Online) ― Waxaa Sabtidii Golaha wakiilada Somaliland ay dib u eegis ku sameeyeen xeerka is-gaarsiinta Somaliland, kaasi oo u muuqday mid wadada loogu furayey xarigii Internet-ka ee dowladda Jabuuti ay rabtay in ay soo mariso Berbera.\nGolaha ayaa gabi ahaanba laalay kootadii ugu xidhneyd shirkada Somcable keenista xariga Internet-ka ee loo yaqaano Fiber Optic.\nXukuumada Somaliland ayaa hore heshiis ula gashay shirkada Somcable, taasi oo keentay in kooto loogu xiro in shirkadaasi keligeed ay Somaliland keento xarigaasi muddo dhan 25-sanno.\nHeshiiskan uu buriyey Goluhu ayaa waxa uu wadada u sii xaaraya xarigii ay dowladda Jabuuti ugu magac dartay DARRE, kaasi oo ay xukuumada Biixi ay hore si adag uga soo hor timid.\nSida ay Caasimada Online ogaatay waxa dib u eegista lagu sameeyay xeerka Is-gaarsiinta uu saamaxaya in shirkad kasta ay gudaha Somaliland keeni karto xariga loo yaqaano Fiber Optic, kaasi oo hore ugu xirnaa hal shirkad.\nWaxaana fursadaasi si weyn uga faa’iideysan doona dowlada Jabuuti oo iyadu waday xarig Internet oo imanaya Berbera, isla markaana ay saamiley ka ahaayeen muwaadiniin reer Somaliland ah.\nWaxa sidoo kale iyaguna fursadaasi laga yaaba inay ka faa’iideystan Shirkadaha is-gaarsiinta Somaliland, oo iyaguna hore u arkayey in xukuumada Somaliland ay weecisay ganacsigii xorta ahaa.\nSomaliland ayaa hore u sheegtay in sababta u weyn ee xariga Jabuuti isku hor-taagtay ay tahay in heshiis sanado badan ah ay la galeen shirkad, isla markaana ay shirkad kale ama dowlad kaleba ay gudaha Somaliland keeni karin xarigaasi ilaa uu waqtiga heshiiskaasi uu dhamaanayo.\nHeshiiska la buriyay ee kootada Fiber Optic ayaa sidoo kale muujinaya waji cusub oo xukuumada Muuse Biixi ah, kaasi oo ku aadan qaab cusub oo heshiisyada sanadaha badan uga bixi karto.\nWaxaana la filayaa in xiisad hor leh ay ka dhex qaraxdo Mulkiilaha shirkada Somcable iyo Muuse Biixi, maadama oo la aaminsan yahay in uu ahaa shaqsigii lacagta badan ku bixiyey doorashada Biixi.


SHARCIGA KUNOQO / Deuterenomy-2 - Kitaabka Quduuska Ah - Axdigii Hore\nSHARCIGA KUNOQO - Cutub 2\n1 Markaasaynu noqonnay, oo waxaynu u guurnay cidladii ku tiil jidka Badda Cas loo maro, sidii Rabbigu igu amray, oo in maalmo badan ah baynu ku wareegaynay Buur Seciir.\n2 Markaasaa Rabbigu ila hadlay oo wuxuu igu yidhi,\n3 Idinku buurtan wakhti dheer baad ku wareegayseen, haddaba xagga woqooyi u leexda.\n4 Oo adigu waxaad dadka ku amartaa oo ku tidhaahdaa, Idinku waxaad dhex martaan soohdinta walaalihiin reer Ceesaw oo Seciir deggan, oo iyana way idinka cabsan doonaan, haddaba si wanaagsan u digtoonaada,\n5 hana la diririna, waayo, dalkooda idinka siin maayo xataa intii cagta la saaro, maxaa yeelay, Buur Seciir hanti baan u siiyey reer Ceesaw.\n6 Wax aad cuntaan lacag kaga iibsada, oo weliba biyo aad cabtaanna lacag kaga iibsada.\n7 Waayo, Rabbiga Ilaahiinna ahu waa idinku wada barakeeyey shuqulkii gacantiinna oo dhan, oo isagu wuu yiqiin socodkiinnii aad cidladan soo dhex marteen. Afartankan sannadood ayaa Rabbiga Ilaahinna ahu idinla jiray, oo waxba uma aydaan baahan.\n8 Oo sidaas daraaddeed ayaynu walaalaheen reer Ceesaw oo Buur Seciir degganaa ku soo dhaafnay jidka Caraabaah ee ka soo baxa Eelad iyo Cesyoon Geber. Markaasaynu leexannay oo waxaynu soo marnay jidka cidlada Moo'aab.\n9 Markaasaa Rabbigu igu yidhi, Reer Moo'aab ha dhibin, dagaalna ha kula diririn, waayo, dalkooda waxba hanti idiinka siin maayo, maxaa yeelay, Caar waxaan hanti u siiyey reer Luud.\n10 (Waagii hore waxaa halkaas degganaan jiray reer Eymiim oo ahaa dad waaweyn oo badan oo dhaadheer sida reer Canaaq.\n11 Oo kuwaasna sida reer Canaaq ayaa waxaa la odhan jiray Refaa'iim, laakiinse reer Moo'aab waxay iyaga ku magacaabaan reer Eymiim.\n12 Oo reer Xorna waagii hore waxay degganaan jireen Seciir, laakiinse reer Ceesaw ayaa daba hantiyey oo hortooda ka baabbi'iyey, oo meeshoodii degay, sida reer binu Israa'iil ay ku sameeyeen dalkii ay hantiyeen oo Rabbigu iyaga siiyey.)\n13 Haddaba kaca oo ka gudba durdurka Sered. Oo markaasaynu ka gudubnay durdurkii Sered.\n14 Oo wakhtigii u dhexeeyey waagii aan Qaadeesh Barneeca ka soo kacnay iyo markii aan durdurka Sered ka soo gudubnay wuxuu ahaa siddeed iyo soddon sannadood, ilamaa qarnigii dagaalyahannada ahaa oo dhan laga wada baabbi'iyey xerada dhexdeedii, sidii Rabbigu iyaga ugu dhaartay.\n15 Oo weliba gacantii Rabbigu iyaga gees bay ka ahayd, si iyaga looga wada baabbi'iyo xerada dhexdeeda jeeray wada baabba'aan.\n16 Markii dadkii dagaalyahannada ahaa oo dhammu ay wada baabbe'een oo ay dadka dhexdiisii ka wada le'deen,\n17 ayuu Rabbigu ila hadlay oo igu yidhi,\n18 Maanta waa inaad ka gudubtaa Caar oo ah soohdinta dalka Moo'aab,\n19 oo markaad u soo dhowaato reer Cammoon, iyaga ha dhibin hana la diririn, waayo, waxba hanti idiinka siin maayo dalka reer Cammoon, maxaa yeelay, halkaas waxaan hanti u siiyey reer Luud.\n20 (Weliba dalkaasna waxaa lagu tiriyaa inuu yahay dalkii reer Refaa'iim, maxaa yeelay, waagii hore waxaa halkaas degganaan jiray reer Refaa'iim, laakiinse reer Cammoon waxay iyaga ku magacaabaan Samsummiim,\n21 oo ahaa dad waaweyn oo badan oo dhaadheer sida reer Canaaq, laakiinse Rabbiga ayaa hortooda ka baabbi'iyey, kolkaasay daba hantiyeen oo meeshoodii degeen,\n22 siduu reer Ceesaw oo Buur Seciir deggan u sameeyey markuu hortooda ka baabbi'iyey reer Xor oo ay daba hantiyeen oo ay meeshoodii degeen ilaa maantadan la joogo.\n23 Oo reer Caw oo degganaa tuulooyin tan iyo Gaasa yiil waxaa wada baabbi'iyey oo meeshoodii degay reer Kaftoriim oo ka soo baxay Kaftoor.)\n24 Haddaba kaca oo guura, oo waxaad ka gudubtaan dooxada Arnoon. Bal eeg, waxaan gacantaada soo geliyey boqorka Xeshboon oo Siixon ah oo reer Amor iyo dalkiisaba. Haddaba waxaad bilowdaa inaad dalka hantidid oo aad isaga la dagaallantaa.\n25 Maanta waxaan bilaabayaa inaan cabsidaada iyo baqdintaada ku soo dejiyo dadyowga samada ka hooseeya oo dhan, oo waxay maqli doonaan warkaaga, kolkaasay gariiri doonaan oo kaa nixi doonaan.\n26 Oo anigu waxaan cidladii Qedemood uga diray boqorkii Xeshboon oo Siixon ahaa wargeeyayaal hadallo nabdeed sida, oo waxaan ku idhi,\n27 Dalkaaga aan dhex maree. Waxaan iska marayaa jidka weyn, oo u leexan maayo xagga midigta iyo xagga bidixda toona.\n28 Wax aan cuno lacag igaga iibso, oo biyo aan cabbana lacag iga siiso, haddaba waxaa keliyahoo aad ii yeeshaa inaan dalka cagahayga ku dhex maro,\n29 oo ii yeel siday ii yeeleen reer Ceesaw oo deggan Buur Seciir iyo reer Moo'aab oo deggan Caar, ilamaa aan Webi Urdun uga gudbo dalkii Rabbiga Ilaahayaga ahu na siinayo.\n30 Laakiinse Siixon oo ahaa boqorkii Xeshboon inooma dayn inaan dalkiisa marno, waayo, Rabbiga Ilaahaaga ah ayaa ruuxiisa qallafiyey oo qalbigiisana wuxuu ka dhigay wax adag, si uu isaga u soo geliyo gacantaada siday maanta tahay.\n31 Markaasaa Rabbigu wuxuu igu yidhi, Bal eeg, waxaan bilaabay inaan Siixon iyo dalkiisaba gacantaada soo geliyo, haddaba waxaad bilowdaa inaad hantidid aad dalkiisa dhaxashide.\n32 Markaasaa Siixon iyo dadkiisii oo dhammu inagu soo kaceen oo waxay inagula dirireen Yahas.\n33 Oo Rabbiga Ilaaheenna ahu isaguu soo geliyey gacanteenna, oo innana waynu dilnay isagii iyo wiilashiisii iyo dadkiisii oo dhanba.\n34 Oo waagaasaynu wada qabsannay magaalooyinkiisii oo dhan, oo magaalooyinkii la degganaa oo dhanna waynu wada baabbi'innay, iyo dumarkii iyo dhallaankiiba, cidna kama aynu reebin.\n35 Laakiin waxaynu booli ahaan u qaadannay xoolihii iyo alaabtii magaalooyinka aynu qabsannay.\n36 Oo magaalo inagu adag laguma arag tan iyo Carooceer oo ku taal dooxada Arnoon qarkeeda, iyo tan iyo magaalada dooxada ku dhex taal iyo tan iyo Gilecaad, maxaa yeelay, Rabbiga Ilaaheenna ah ayaa kulligood gacanta inoo geliyey.\n37 Laakiinse waxaa keliyahoo aadan u soo dhowaan dalkii reer Cammoon, iyo Webi Yabboq dhinaciisa oo dhan, iyo magaalooyinka dalka buuraha leh, iyo meel alla meeshii uu Rabbiga Ilaaheenna ahu inoo diiday.


Maamulka Sare ee Dekeda Berbera oo Amaro kusoo Roggay Shaqaalaha Sigaarka Cabba iyo Albaabka lagaga Reebay Wax kastoo Dab Dhaliya\nSaturday June 15, 2019 - 17:18:21 in Wararka by Super Admin\nBerbera(Xogreebnews)-Maamulka sare ee Dekeda Berbera, ayaa amaro kusoo roggay shaqaalaha Dekeda iyo sidoo kale cid kasta oo geleysa ama hawlo uga baahan gudaha dekeda Berbera.\nAmarkan ayaa ah in aan gudaha Dekeda lala geli karin wax Leetaro, ama Kabriida, iyo sidoo kale inaan lagu Cabi karin gudaha Dekeda Sigaar.\nSaaka arooryadii hore, ayaa afaafka Dekeda lagaga reebay, shaqaalaha Aalada Dabku ka dhalan karo, maadaama oo Dayl xagaa ba'ani ka dhacayso Magaalo xeebeda Berbera, isla markaana loo baahan yahay taxader dheerada oo ka dhan ah Dabka iyo wixii sababi karaaba.\nAmarkan ayaa fulay isla Maanta, waxana albaabka laga gelo dekeda lagaga ururiyey shaqalaaha alaadaha dabka dhaliya iyo Sigaarka.\nAmarkan ayaa daba socda, kadib Dab xoogan oo saaka qabsaday Meherado ku yaala Magaalada Berbera.


Madaxweynaha “Diyaar ayaa u ahay inaan aqbalo natiijada dorashada” | War Helaa Talo Hela\tThursday, May 23rd, 2013\tHome\nMadaxweynaha “Diyaar ayaa u ahay inaan aqbalo natiijada dorashada”\nPublished on August 19, 2012 by News24 · No Comments\nShareMadaxweynaha Soomaaliya Shariif Sheekh Axmed ayaa sheegay inuu diyaar u yahay aqbalaada natiijada kasoo baxda doorashada madaxnimo ee Soomaaliya hadii laga guuleysto sida ay noqoto.\n“Diyaar ayaan u ahay inaan aqbalo natiijada kasoo baxda doorashada wax walba oo ay tahay,” ayuu yiri Sheehk Shariif oo sheegay inuusan doonayn inuu si awood ah ugu sii fadhiyo kursiga Madaxweynenimo ee Soomaaliya.\nWuxuu Sheekh Shariif muujiyay kalsooni uu ku qabo in la dooran doono, isagoo tilmaamay in qof walbo wixii uu qabtay ay haboon tahay in lagu doorto.\nMadaxweyne Shariif oo u warramayay wakaaladda wararka ee Reuters ayaa iska fogeeyay kuna tilmaamay been abuur iyo wax aan jirin warbixintii Qaramada Midoobay ee ku saabsanayd in madaxda Soomaalida ay musuqmaasuqeen dhaqaale badan oo loogu deeqay Soomaaliya.\nIsbadalada ka jira dalka ayuu ka hadlay Madaxweyne Shariif, isagoo ku amaanay ciidamada xoogga dalka iney kaalin muuqato ka qaateen xoreynta magaalooyinka dalka qaarkood, inta dhimana ay dhawaan gacanta Dowladda soo gelin doonaan.\nmas’uuliyiinta ugu sarreeya Soomaaliya Dowladda waqtigeeda dhamaanayo ayaa dhamaantood wada musharaxiin doonaya in la doorto, sidoo kale waxaa sharraxan shaqsiyaad iyo xubno ka socda ururro siyaasadeed oo kala duwan.


(FAALLO) Madaxda Mustaqbalka ha loo doorto Mas’uuliyiin Karti Waddaniyad leh, kana xishooda Boollida Qaranka. – Radio Dalsan FM 91.5 MHz | Warar Sugan | Somalia News\nMashaqo Siyaasadeed, colaado, musuq, is-jiidjiid siyaasadeed iyo Madax Caynba cayn ah ayaa lagu soo nolol qaatay tan iyo wixii ka dambeeyey Burburkii Dowladdii Kacaanka bilowgii sannadkii 1991-kii.\nIsjiidjiidkii Siyaasiyiinta Ururraddii Hubeysnaa ayaa waxay ubuc-dhexaad u noqdeen sal dhigasho la’aanta nololeed iyo nabadeed, waayo Hoggaamiyayaashii Jabhadaha Hubeysnaa ma lahayn Istaraatijiyad Mideysan iyo Qorshe Qaran oo ay dalka ku hagi lahaayeen, markii ay Dowladdii Kacaanka ka tureen Talada dalka.\nQaraxyaddii lala soo jaan-qaaday xilligii Jabhadaha Hubeysan ayaa weli sii socda, waxayna u muuqataa in Jiilashii Maleeshiyaddii hore inay sii beddelaan Maleeshiyo kale oo hubeysan, kuwaasi oo ku doodayo inay qoriga ku baadi-goobaya Baadi ka maqan oo aan loo jeedin.\nDib-u-yegleelista Nidaamka Dowladnimadda ayaa waxay u muuqdaan inaan weli asaas fiican loo dhigin, isla markaana aan weli lagu guuleysanin dhamaystirka Dib-u-heshiisiinta, Dib-u-soo-celinta Rajadda Ummadda iyo Mustaqbalka Qaranka.\nDhowr Madaxweyne ayaa Talada dalka isaga kala dambeeyey dhowr iyo tobankii sanno ee la soo dhaafay, wuxuuna Hoggaamiye kasta ballan qaaday inuu ka dhabeyn doono Ajendooyinka ay soo bandhigeen, balse, Hoggaamiye kasta waxa uu xilka ka degayey isagoo aan wada fulinin Ballan-qaadkii Siyaasadeed.\nXeeldheerayaasha ayaa rumeysan inay Siyaasiyiinta Soomaalida ka wada siman yihiin inay soo bandhigaan Ballanqaadyo lagu larayo Beer-laxawsi Siyaasadeed, waxayna inta badan Mas’uuliyiinta marka ay xilalka qabtaan ku mashquulaan xaalladdo kale iyo Ku-takri-fal Maamul.\nBisaylka Bulshadda ayaa waxaa suurtogal ah inay wax ka beddeli karaan qiimeynta Siyaasiyiinta iyo Nidaamka lagu soo dooran karo Madaxda Qaranka, marka la gaaro Xilliga lagu dooranayo Madaxda Mustaqbalka.\nMadaxda cusub ee la soo dooran doono ayaa waxaa hor yaalla Shaqooyin Qaran oo ay Madaxdii hore ka mashquuleen inay muhiimadda koowaad siiyaan, waxaana ka mid ah Galaangalka Dib-u-heshiisinta Siyaasadda, Soo-celinta Nabadda iyo Midnimadda Somalia, Dhamaystirka Dib-u-heshiisiinta, Xukunka Isla-xisaabtanka leh, La-xaajoodka Siyaasiyiinta iyo Kooxaha Hubeysan ee mucaaradka ah iyo Ilaalinta Hantida iyo Dhaxalka Qaranka.\nSi kastaba ha ahaatee, waxaa ayaan-darro kale majaraha lala geli doonaa haddii Madaxda la soo dooran doono noqdaan kuwo baylihiya Mas’uuliyadda lagu aaminay, isla markaana ay xaalladda Dowladnimadda iska sii ahaato Kud ka-guur oo Qanjo u guur iyo La-mood, noqonse weyday !!!\nDowlada Soomaaliya oo ka warbixisay qaabkii uu baasaborka ku helay Ninkii isku qarxiyay Daallo